Kroz podržane projekte će se jačati kapaciteti i učešće mladih u Nikšiću – Agencija za lokalnu demokratiju Nikšić\nKroz podržane projekte će se jačati kapaciteti i učešće mladih u Nikšiću\nAgencija za lokalnu demokratiju (ALD) donijela je odluku o dodjeli finansijskih sredstava iz poziva Lokalnog fonda za mlade – Nikšić za 2018. godinu, kroz program Lokalne inicijative mladih, a 26. jula 2018.god. upriličeno je i potpisivanje Ugovora sa dobitnicima.\nDobitnici finansijske podrške su:\n1. Projekat: Da se čuje i moj glas!–NVO Centar za bezbjedonosna, sociološka i kriminološka istraživanja Crne Gore “Defendologija” – Nikšić u iznosu od 950,00 EUR (devet stotina i pedeset eura)\nOvaj projekat ima za cilj da se lokalna zajednica upozna sa potrebama mladih iz RE zajednice, kao i da se isti osnaže da pokažu šta žele i mogu. Sa oformljenom grupom mladih sprovodiće se radionice u okviru kojih će se mladi edukovati o načinima na koje mogu da iskažu svoj stav i učestvuju u svim društvenim tokovima, i da na kreativne načine, slikom, crtežom pokažu svoje potrebe. Pored toga, projekat će obuhvatiti i direktan dijalog sa predstavnicima lokalnih institucija, gdje će na okruglom stolu mladi koji su prošli radionice, direktno predstaviti rezultate do kojih se došlo, odnosno iskazati konkretne probleme i potrebe.\n2. Projekat: Jednaki i različiti – Neformalna grupa: Bivši učenici OŠ “Mileva Lajović Lalatović” Nikšić u iznosu od 960,00 EUR (devet stotina i šezdeset eura)\nOvaj projekat ima za cilj unaprijeđenje učešća mladih u javnom životu lokalne zajednice i doprinos stvaranju povoljnijeg ambijenta za školovanje svih učenika, bez obzira na razlike. Specifični ciljevi projekta su: podizanje nivoa svijesti i empatije ljudi u zajednici o posljedicama postojanja jezičkih, arhitektonskih, psihosocijalnih i svih ostalih barijera potrebi obezbjeđivanja jednakih uslova školovanja za sve; doprinos obezbjeđivanju hidrauličnog dizala kojim će biti postignuta arhitektonska pristupačnost OŠ “Mileva Lajović Lalatović” za učenike korisnike invalidskih kolica.\nTako će se u okviru ovog projekta organizovati javna tribina, likovne radionice bivših učenika škole, koji će kao rezultat svog rada upriličiti prodajnu izložbu slika na temu “Jednaki i različiti”, a sva sredstva od prodatih slika biće donirana Školi kao doprinos nabavci hidrauličnog dizala i didaktičkih sredstava za učenike u inkluzovnom obrazovanju.\nLokalni fond za mlade, koji realizuje Agencija za lokalnu demokratiju Nikšić,ima za cilj da podrži inicijative manjeg obima neformalnih grupa mladih ili omladinskih organizacija u opštini Nikšić, a realizuje se već treću godinu za redom, uz težnju da preraste u trajni fond.\nAgencija za lokalnu demokratiju je obezbijedila 50% sredstva za Lokalni fond za mlade kroz projekat „Regionalna platforma za učešće i dijalog mladih Balkana”, finansiran od strane Evropske Unije kroz program Civil Society Facility Operating Grants to IPA CSO Association Support to regional thematic associations, dok su preostala sredstva obezbijeđena uz finansijsku podršku Autonomne regije Friuli Venecija Đulija, kroz projekat Welfare Youth Development.


Ministarstvo kulture: Još jedan korak Prištine dalje u eskalaciji besmisla | Radio Kosovska Mitrovica\nMinistarstvo kulture: Još jedan korak Prištine dalje u eskalaciji besmisla\n15. July, 2021 10:43 |\nMinistarstvo kulture i informisanja, povodom farse o traženju obeštećenja od Beograda za navodno uništavanje spomenika, ističe da je u pitanju još jedan korak Prištine dalje u eskalaciji besmisla. U ovom procesu Priština je odavno izgubila orjentir u pokušaju da glumi zabrinutost za kulturno nasleđe i sve otvorenije pokazuje svoje stvarne motive.\n“Kao što smo u više navrata ukazivali, reč je o pokušaju da se srpsko kulturno nasleđe bezočno prisvoji i zloupotrebi u funkciji stvaranja privida legitimnosti takozvanih institucija”, navodi se u saopštenju.\nDodaje se da ovaj pokušaj obmane, prvenstveno upućen međunarodnoj javnosti, polazi od loše pretpostavke da će neveštim oponašanjem države ostvariti svoju jednostranu i destruktivnu agendu, u kojoj je kulturnom nasleđu isključivo namenjena uloga dimne zavese i taoca.\n“U ovom slučaju posebno je opskurna optužba onih koji neguju višedecenijske tekovine uništavanja srpskog kulturnog nasleđa na Kosovu i Metohiji, upravo na račun onih koji su posvećeno i požrtvovano branili to kulturno nasleđe”, navodi Ministarstvo.\nSamo od 90-ih godina, preko 2004. godine i sistematskog rušenja, paljenja i skrnavljenja srpskih spomenika, crkava i manastira, pa sve do dana današnjeg, razaranje srpskog kulturnog nasleđa u cilju brisanja tragova postojanja srpskog naroda ima kontinuitet. Jedino je novo što se uobičajenim fizičkim oblicima nasilja, sada pridružuju i ovakvi nasrtaji i lažno optuživanje Srbije.\nIpak, svako ko veruje da će zbog očiglednog apsurda ovakvi providni pokušaji ostati bez odgovora, još jednom se prevario.\nMinistarstvo kulture i informisanja će nastaviti da neumorno ukazuje na podvale, podmetanja, i jeftine trikove i provokacije, imajući u vidu suštinski značaj i izuzetnu vrednost našeg kulturnog blaga za nacionalni identitet i svetsku baštinu.\nVlada privremenih institucija u Prištini izglasala je osnivanje državne komisije za dokumentovanje navodnog uništavanja kosovskog kulturnog nasleđa tokom oružanih sukoba 1998. i 1999. godine, piše “Ekonomija onlajn”.


Dačić: Zaharova će videti da se truba može korisiti i u miru\nTanjug 10. avgusta 2018. 09:52\nBEOGRAD – Ministar spoljnih poslova Srbije Ivica Dačić, koji će danas zajedno sa direktorkom Departmana za informisanje i štampu Ministarstva spoljnih poslova Rusije Marijom Zaharovom posetiti 58. Sabor trubača u Guči, izjavio je da će to biti prilika da Zaharova vidi kako se truba može koristiti i u miroljubive svrhe.\nDačić je podsetio da je ideja da Zaharova poseti Srbiju i Guču nastala početkom godine, kada je dolazila u zvaničnu posetu Srbiji sa šefom ruske diplomatije Sergejom Lavrovom.\n„Ona je to prihvatila. Zaharova je veliki prijatelj Srbije i mislim da će biti lepo da vidi kako izgleda sabor u Guči, veliki narodni skup koji posećuje više stotina hiljada ljudi“, rekao je Dačić za TV Prva.\nUpitan šta će joj pokloniti ovoga puta, Dačić nije želeo da otkrije, i ukazao da s obzirom da je ona funkcioner, svi pokloni namenji njoj predaju se nadležnim državnim organima.\nDačić je, međutim,otkrio da će Zaharova od naše poznate kreatorke Roksande Ilinčić, koja inače živi u Londonu i čije kreacije nose i članice kraljevske porodice, dobiti maramu.


Šef Kluba poslanika SNSD Igor Žunić rekao je, replicirajući opoziciji u Narodnoj skupštini, da poslanici poput Draška Stanivukovića iz PDP izbegavaju dnevni red, nastojeći da nametnu priču o najavljenom mirnom okupljanju u banjalučkom Parku Mladen Stojanović u četvrtak, 27. juna.\nŽunić je rekao da pojedini poslanici opozicije ne raspravljaju o Predlogu zakona o bezbednosti kritičnih infrastruktura u Srpskoj već prave predstavu u parlamentu i javnosti.\n– Pokušavate da se igrate sednicom, govoreći o stvarima koje nemaju veze sa dnevnim redom i kritičnom infrastrukturom. Želite da pričate o tome šta će se desiti u četvrtak, želeći da nas uvučete u rasprave i svađu, a, možda, i u to da napravimo incident. Opozicija treba da kritikuje materijale, bori se da dobije što više pristalica, ali nismo mi krivi što imamo podršku građana. To opozicija može promeniti samo na izborima – rekao je Žunić i dodao da je zakon o kritičnim infrastrukturama važan i postoji u mnogim evropskim zemljama, prenosi Srpskainfo.\nPoslanici opozicije su, između ostalog, naveli da se treba bolje definisati materija o tome koji su to objekti kritične infrastrukture, te da je ovaj akt konfuzan, odnosno prepliće se sa drugim zakonima zbog čega u praksi mogu nastati problemi.\nPoslanik PDP Draško Stanivuković je, govoreći o ovoj tački dnevnog reda, upozorio da na planu kritičnih infrastruktura treba govoriti i o preduzeću “Incel” u Banjaluci u kome se pojavio otrovni piralen, ali i o kršenju prava građana kada je reč o njihovom policijskom legitimisanju kod Hrama Hrista Spasitelja.\nU Predlogu zakona o bezbednosti kritičnih infrastruktura u Srpskoj se navodi da je njihova dostupnost, pouzdanost i otpornost od suštinskog značaja za bezbednost.


9. juna 2017. 11:10\nCiljna grupa su oni koji su smazali obaveznu lektiru o Atkinsovoj dijeti ili “Dijetu Južne obale”, da ne spominjemo još i onu mističnu dijetu “uzoni”. Svi oni sada imaju novu poslasticu – takozvanu dijetu svaka tri sata novog fitnes gurua iz Kalifornije Džordža Kruza.\nDokaz da je dijeta više nego uspešna imate odmah na omotu knjige i u gomili magazina – Džordž se diči svojim torzom, glavom i bradom, ruke drži u džepovima, a mišići “iskaču” iz majice. Ko otvori prve stranice, naići će na upozorenje: bitan je tajming! Nekoliko stranica dalje nailazite na to da svi oni koji ne jedu svaka tri sata rizikuju pokretanje pradavnog mehanizma zaštite od gladovanja. U prevodu: telo će samo deponovati mast umesto da je razgrađuje.\nTo što je autor sa svojim umotvorinama za samo nekoliko nedelja dospeo na treće mesto liste bestselera “Njujork tajmsa” ima manje veze sa sadržajem, a više s dobrim tajmingom. Stručnjak za takve stvari, Bob Vajtrak, koji radi za jedan veliki američki lanac knjižara, tvrdi da ima nekih zakonitosti zašto određene dijete postanu hit, a druge ne. On kaže da za primer možemo uzeti fenomen dijete Južne obale iz Majamija, koju je sročio doktor Artur Agaton. Ona se pojavila tačno mesec dana nakon smrti doživotnog protivnika ugljenih hidrata Roberta Atkinsa. Šta je trebalo uraditi? Umesto da i on protera ugljene hidrate, samo ih je malo redukovao i osvežio recepte – i dok si rekao keks, prodao devet miliona primeraka, a za dve godine “ugojio” se i za 14,5 miliona dolara!\nIstu situaciju namirisali su i stručnjaci iz izdavačke kuće “Harper Kolins”, za koje je Džordž Kruz već napisao bestseler – knjigu za vežbanje “Osam minuta ujutro”. Pogađate kako knjiga započinje: “Debelo dete koje su svi zadirkivali – to sam bio ja.” Ako malo bolje promislimo, za Amerikance je to verovatno najbolji argument da sruše police u knjižarama, a za vas?\nRavan stomak: nedostižni san sada je moguć – uz specijalan način…\nLjubica Stanković pre 10 godine\nSlazem se sa Vasjom, članak ništa ne govori, nema čak ni priložen manji jelovnik ili spisak stvari koje se smeju jesti…\nVasja Radinović pre 10 godine\nČlanak ne govori apsolutno ništa korisno, izgleda nesređeno i, ponavljam, ništa zanimljivo…


Zamjenik gradonačelnika Trebinja Mirko Ćurić potvrdio je za Srnu da će zgrada raspolagati sa 40 stanova, napominjući da su se na prvi javni poziv prijavila 34 kandidata, a da je uslove zadovoljilo njih 14.\nĆurić je naveo da ostali nisu imali potpunu dokumentaciju ili nisu zadovoljavali starosnu granicu pa su odlučili da ponove ovaj poziv i promijene neke od uslova kako bi popunili planiran broj mladih bračnih parova koji će moći na ovaj način da obezbijede krov nad glavom.\nJedan od uslova koji će biti promijenjeni je starosna dob, sa dosadašnjih 32 na 38 godina.\n“Javilo nam se dosta onih koji nisu ispunjavali prvobitnu starosnu granicu. Novina je i to što se sada traži da samo jedan bračni drug, a ne oba kao u prvom pozivu, posljednjih pet godina ima prebivališta na područja Trebinje. Promijenjen je i period otplate kredita, pa bez obzira da li će stan biti jednosoban ili dvosoban, otplatni rok može da bude do 25 godina, po želji kupaca”, rekao je Ćurić.\nGovoreći o ostalim uslovima ovog javnog poziva, Ćurić je naveo da podnosilac zahtjeva ne smije da ima u svom vlasništvu, odnosno suvlasništvu, stambenu jedinicu.\n“Podnosilac mora da dostavi uvjerenje o zaposlenju, da oba bračna partnera imaju primanja manja od 1.200 maraka, da donesu potvrdu o uplati doprinosa od poslodavca, da donese izvod iz centralnog registra kredita koji izdaje banka”, rekao je Ćurić.\nPosebni uslovi za utvrđivanje reda prvenstva, dodaje Ćurić, jesu starosna dob, broj članova porodičnog domaćinstva i pripadnost boračkoj populaciji.\nJavnim pozivom je odabrana Komercijalna banka da se putem nje ostvaruje kreditiranje.\n“Kamata je 3,4 odsto, što je veoma povoljno. Ovakvu kamatu ljudi nisu mogli do sada da dobiju. Tako da se isplatilo što je grad Trebinje preuzeo ovu obavezu da sve iskordinira da dobijemo što bolje uslove za mlade bračne parove”, rekao je Ćurić.\nZgrada će za narednih nekoliko mjeseci graditi u okviru bivše kasarne Vojske Republike Srpske u centru grada.\nPonovljeni konkurs traje narednih 15 dana, a zainteresovani mladi bračni parovi detaljnije informacije mogu da dobiju na zvaničnoj stranici grada Trebinja. Srna\nTagovi: kreditiMirko Ćurićmladi bracni parovistanovitrebinje


RTCG - Radio Televizija Crne Gore - Nacionalni javni servis :: Svijet :: Na udaru zbog dominacije u digitalnoj ekonomiji\n12. 11. 2020. 08:15 >> 08:15 0\nEU u oštroj kritici navodi da je Amazon "zloupotrijebio" nezavisne prodavce za dominaciju na tržištu, koristeći dvostruku ulogu kao onlajn platforme za prodaju i prodavca na toj platformi, ukazuje Tajms (The Times).\nOna je rekla da je jednogodišnja istraga pokazala da su "vrlo detaljni podaci o poslovanju u realnom vremenu" nezavisnih prodavaca o uspehu njihove robe, pregledu stranica, transakcija i isporuka sistematski unošeni u Amazonove algoritme.\n"Nemamo problema s uspjehom Amazona ili njegovom veličinom. Naša briga je vrlo specifično poslovno ponašanje koje, čini se, narušava pravu konkurenciju", rekla je Vestager.\nAmazon je saopštio da se ne slaže s nalazima i da će nastaviti da ulaže napore da osigura da Evropska komisija tačno razumije činjenice. "Više od 150.000 evropskih preduzeća prodaje preko naših prodavnica što godišnje donosi desetine milijardi eura prihoda", navela je kompanija.\nS druge strane, stručnjaci sumnjaju u snagu slučaja EU. "Čini se da (optužbe EU) napadaju poslovni model koji je vrlo čest u maloprodaji i koji je generalno bio izvor veće, a ne manje konkurencije", rekao je Alfonso Lamadrid, advokat iz pravne firme Gariges (Garrigues) iz Brisela.\nDve godine posle najvećih presuda Unije, i dalje ima vrlo malo konkurencije, dijelom i zbog toga što je EU uglavnom prepustila Guglu da riješi probleme, ukazuje američki list na ocjene antimonopolskih advokata i konkurenata tehnološkog džina. Među Guglovim rješenjima je bilo naplaćivanje naknade rivalima koji su željeli da se pojave u meniju Android telefona, što je izazvalo kritike - zašto bi konkurenti plaćali Guglu da popravi svoje antikonkurentsko ponašanje.\nS druge strane, ukazuje Vašington post, postupak Ministarstva pravde SAD nagovijestio je možda oštrije mere, poput zahteva sudu da razmotri "strukturno olakšavanje", što bi teoretski moglo da sadrži zahtjev da kompanija proda dio svojih poslovnih operacija.


Delegacija VE nadzire predsjedničke izbore u RS-u - Klix.ba\nDelegacija VE nadzire predsjedničke izbore u RS-u\n6.12.2007. u 13:57\nDelegacija Kongresa lokalnih i regionalnih vlasti Vijeća Evrope, predvođena Owenom Mastersom, nadzirat će izbore za predsjednika RS-a u BiH u nedjelju 9. decembra, Delegacija će biti podijeljena u dva tima, jedan će biti smješten u Banjoj Luci a drugi u Sarajevu, saopćeno je u četvrtak iz Vijeća Evrope.\nU danima uoči izbora delegacija će se sastati s regionalnim zvaničnicima i predstavnicima međunarodne zajednice i obaviti izviđačku misiju po glasačkim mjestima koja bi trebala nadzirati, navodi se u saopćenju.\nNa dan izbora članovi delegacije će popuniti posmatrački formular koji pokriva glavne indikatore kao što su otvaranje i zatvaranje glasačkih mjesta, glasanje i postupak prebrojavanja glasova.\nObim posmatračke misije bit će ograničen, ali je predviđeno da doprinese naporima međunarodne zajednice da osigura transparentne i slobodne izbore.\nDelegacija Kongresa će predstaviti medijima preliminarne nalaze dan nakon izbora, u kojima će nagovijestiti da li je izborni proces udovoljio međunarodnim standardima, navodi se u saopćenju za javnost Vijeća Evrope.


Grčka: Vlada fokusirana na zaštitu zaposlenih, radnih mesta i preduzeća\nBy Spiros Sideris / Објављено на: April 29, 2020\nZaštita zaposlenih, radnih mesta i preduzeća posle krize od pandemije koronavirusa predstavlja glavnu brigu grčke Vlade, pored zaštite javnog zdravlja, naglasio je grčki premijer,Kyriakos Mitsotakis, u svom uvodnom izlaganju na sastanku Saveta ministara, koji je održan video konferencijom.\n„Svi znamo da ćemo se suočiti sa globalnom, veoma dubokom recesijom i Grčka neće biti izuzetak. Međutim, razvili smo bezbednosnumrežu, uglavnom za zapošljavanje i za preduzeća. I to će nam i dalje biti prioritet broj jedan, jer će ekonomija i tržište polako početi da pronalaze svoj tempo“, rekao je premijer, najavivši da će Parlament ostati otvoren tokom celog leta.\nGrčki premijer napomenuo je da će period do 31. jula biti veoma naporan period zakonodavnog i parlamentarnog rada, koji se polako vraća svom uobičajenom zakonodavnom poslu, tokom leta neće praviti pauze, dodajući da je plan Vlade da glasaju 26 zakona do 31. jula.\nPored toga, Kyriakos Mitsotakis je primetio da se period usaglašavanja zakonodavnih akata privodi kraju, dodajući da su „zakonodavni akti u Parlamentu ratifikovani velikom brzinom, neobično velikom brzinom u poređenju sa prethodnim periodima“. Parlament nikada nije prestao sa radom tokom krize; samo se prilagodio sugestijama eksperata “.\nGrčki premijer je takođe naglasio da je sada još važnije izvršiti neophodne promene, „tako da možemo dozvoliti dinamičan oporavak – kad god se to dogodi“. Da što pre pokrijemo temelje koje smo izgubili zbog posledica pandemije i da konačno izađemo kao pobednici iz finansijske krize “.\nNa kraju, Kyriakos Mitsotakis naglasio je brzinu kojom se država suočila sa nastalim potrebama upozoravajući da „ovaj brzi tempo treba postati normalan, a ne samo izuzetak. Moramo biti u stanju da krenemo dalje sa akcijama, bilo da su zakonodavne ili sprovodeće, mnogo brže nego što smo do sada radili“. / ibna


Datum: 12.04.2018 | 16:17\nPotpisivanjem je ozvaničen početak realizacije aktivnosti u Brčkom, Doboju, Laktašima, Lukavcu, Maglaju, Tuzli i Zvorniku. Projekat finansira Agencija za razvojnu saradnju Italije, a realizuje UNDP u saradnji sa Ministarstvom sigurnosti BiH, Federalnom upravom za civilnu zaštitu i Republičkom upravom civilne zaštite Republike Srpske.\nCeremoniji je prisustvovao ambasador Italije u BiH, Nj.E. Nicola Minasi, zamjenik rezidentne predstavnice UNDP-a u BiH, Sukhrob Khoshmukhamedov, predstavnici Ministarstva sigurnosti BiH, Federalne uprave civilne zaštite Federacije BiH i Republičke uprave civilne zaštite Republike Srpske, te gradonačelnici i načelnici partnerskih gradova i općina.\n* Uspostavu adekvatne organizacije i koordinacije u jedinicama lokalne samouprave kako bi akteri adekvatno razumjeli svoju ulogu u smanjenju rizika od katastrofa.\n* Kontinuirano ažuriranje podataka o opasnostima, ranjivosti i procjena rizika koje će se koristiti kao osnov za pripremu razvojnih planova i odluka.\n* Osiguranje da relevantne informacije i planovi za otpornost budu dostupni javnosti.\n* Podsticanje i educiranje stanovništva, mjesnih zajednica, privatnog sektora da investiraju u smanjenje rizika sa kojima se susreću.\n* Ulaganje u održavanje kritične infrastrukture koja smanjuje rizik, kao i adekvatnu pripravnost i odgovor na katastrofe.\n* Osiguranje da nakon katastrofe, potrebe preživjelih budu u centru aktivnosti, a rekonstrukcija da se temelji na konceptu- izgraditi nazad bolje kako bi se unaprijedio kvaliteta života nakon katastrofe.


Brza pruga građevinski gotova za manje od godinu dana - dva ili tri meseca će trajati testiranje\nZa manje od godinu dana brzom prugom za 28 minuta od Novog Sada do Beograda\nAleksandar Vučić je izjavio da kineski izvođači, angažovani na gradnji brze pruge od Beograda do Stare Pazove, pomažu i na deonici od Stare Pazove do Novog Sada (koju grade Rusi), kako bi se ona što pre završila.\nKako je rekao za manje od godinu dana pruga za brzinu od 200 km na sat kada će građani moći za samo 28 minuta od centra Beogada do centra Novog Sada, biće puštena u rad. "To je drugačije lice naše zemlje, drugačija Srbija", naglasio je Vučić posle sastanka sa amabasadorkom Kine Čen Bo.\nPredsednik je kazao da će građevinski pruga biti izgrađna mnogo ranije, ali da su potrebna dva ili tri meseca za testove kako bi mogla da se pusti u saobraćaj brza pruga.\nVučić je rekao da će tokom leta biti otvoreni radovi i na sledećoj deonici brze pruge ka Budimpešti, od Novog Sada do mađarske granice. Srbija će tako biti povezana i sa Budimpeštom i Bečom, kao i centralnom Evropom, istakao je on. "U toku su razgovori i sa kineskom stranom tako i sa Evropljanima oko izgradnje brze pruge Beograd - Niš, jer nećemo jug i jugoistok Srbije da ostavimo bez tako značajne stvari", dodao je Vučić.\nbrza pruga investicije Novi Sad srbija vojvodina


14.06.2019. 13:35 > 16:39\n"Mei Ta" je u dve fabrike u Obrenovcu uložila ukupno 150 miliona evra, država je učestvovala sa do 35 odsto ukupne investicije, a Mali je novinarima nakon obilaska nove fabrike rekao da u ovom trenutku prva fabrika "Mei Ta" zapošljava 2.400 ljudi, druga još 400, a biće zaposleno još 1.000 radnika.\nMinistar je naveo da je u Obrenovcu bila izuzetno velika stopa nezaposlenosti, a da sada toj opštini nedostaje radna snaga, On je istakao da su plate radnika u fabrici "Mei Ta" veće od proseka u Srbiji.\nAnalize su, navodi ministar, pokazale da se subvencije koje daje država ovakvim kompanijama kroz plaćanje poreza i doprinosa na zarade isplate u roku od godinu do godinu i po dana. Mali je naveo da porudžbine za Mei Ta rastu.\nGovorimo o trećoj fabrici, o povećanju plata, o zadovoljnim zaposlenima, o više novca u lokalnom budžetu, rekao je Mali i naveo da je prezadovoljan onim što je danas imao prilike da vidi u novoj fabrici. Naveo je da je Mei Ta primer kako se stvari i u Beogradu i celoj Srbiji menjaju na bolje i kakvu korist mogu da imaju građani Srbije od investitora i investicija.\nU obilasku nove fabrike "Mei Ta" sa ministrom su bili i gradonačelnik Beograda Zoran Radojičić, predsednik opštine Obrenovac Miroslav Čučković i v.d. direktora EPS-a Milorad Grčić.\n– Druga fabrika kompanije „Mei Ta” važna je karika u tom procesu jer će, pre svega, stvoriti još 1.000 novih radnih mesta. Prošli smo kroz novu fabriku, videli savremenu tehnologiju i uverili se da su radnici zadovoljni. Direktorka Vang uverila nas je da sa napretkom radne snage, u smislu kvalifikovanosti za obavljanje poslova, ide i poboljšanje uslova, odnosno zarada – rekao je Radojičić.\nRadojičić, Mali, Čučković...\nOn je istakao da je za Obrenovac izuzetno važna i izgradnja auto-puta do Čačka, koji bi trebalo da bude završen do kraja godine.\n– Grad Beograd će nastaviti da podržava opštinu Obrenovac, kao i ostalih 16 opština, pre svega nastojanjem da obezbedi svu nedostajaću infrastrukturu. Sa nama je danas i direktor EPS-a, koji će izgradnjom trafostanice jačine 30 megavata obezbediti stabilno snabdevanje električnom energijom. Ravnomeran razvoj svih beogradskih opština je naš prioritet, kao i kvalitet života svih sugrađana, bez obzira na mesto stanovanja – poručio je Radojičić.


Održan prvi nacionalni Vespa skup - Serbia Vespa days 2017 Zlatibor\nAtelje Lekovito bilje Prodavnica široke potrošnje Knjižara Mesara Gvožđara Prodavnica odeće Cvećara Tradicionalni prehrambeni proizvodi Građevinski materijal Prodavnica sportske opreme Tradicionalni proizvodi\n» Održan prvi nacionalni Vespa skup - Serbia Vespa days 2017 Zlatibor\nOd 9. do 11. juna, u organizaciji Vespa saveza Srbije, održan je prvi nacionalni Vespa skup - Serbia Vespa days 2017. Ovog vikenda na Zlatiboru okupilo se preko 150 ljubitelja Vespi i oko 140 vozila svih generacija legendarnog italijanskog dvotočkaša. Zahvaljujući sjajnoj organizaciji Saveza i svih domaćih Vespa klubova, velikim brojem vozila i učesnika iz cele Evrope demonstrirani su entuzijazam, posvećenost i prijateljski odnosi Vespa saveza i klubova širom Evrope. Dvotočkaši raznih generacija i iteracija iz dva veka, od šezdesetih do dvehiljadedesetih godina, pristigli su kako iz šireg regiona - Crne Gore, Bosne i Hercegovine, Makedonije, Hrvatske, Rumunije, Bugarske, Grčke, Mađarske, tako i sa Kipra i iz Francuske (Cercle Vespiste de France). Avanturistički duh prikazan je i podatkom da su gosti iz udaljenijih država došli sa samo jednim četvorotočkašem kao logističkom podrškom, uvereni u pouzdanost i raskoš putovanja na Vespama.\nOduševljeni prolaznici imali su priliku da uživaju u jedinstvenim kreacijama GSova, PXova, Rallya, Sprintova i ostalih popularnih modela italijanskog proizvođača na putu od Beograda do Zlatibora, te regionalnim putevima sve do “Šarganske osmice” i “Drvengrada”. Idealni vremenski uslovi omogućili su nam potpun doživljaj svih boja i mirisa planina zapadne Srbije, obogaćen jedinstvenom emocijom Vespaša i njihovih ljubimaca.\nPrvi nacionalni Vespa skup - Serbia Vespa days 2017 Zlatibor\n2. Skup buba kluba Srbije- bubijada Zlatibor


Stefanović:Svi argumenti na strani BG, borićemo se – Studio B\nBeograd 30°C u 16:00\nStefanović:Svi argumenti na strani BG, borićemo se\nStefanović:Svi argumenti na strani BG, borićemo se Tanjug\nObjavljeno: 14.09.2019. 09:07 Izmenjeno: 14.09.2019. 17:57\nList prenosi izjavu ministra unutrašnjih poslova Srbije Nebojše Stefanovića da su sve činjenice potpuno na strani Srbije i da će se Beograd boriti svim sredstvima protiv prijema tzv. Kosova, Stefanović, koji će predvoditi delegaciju Srbije na sednici Generalne skupštine interpola sredinom oktobra u Čileu, kazao je za današnji „Blic“ da Srbija ima čvrste i neoborive […]\nList prenosi izjavu ministra unutrašnjih poslova Srbije Nebojše Stefanovića da su sve činjenice potpuno na strani Srbije i da će se Beograd boriti svim sredstvima protiv prijema tzv. Kosova,\nStefanović, koji će predvoditi delegaciju Srbije na sednici Generalne skupštine interpola sredinom oktobra u Čileu, kazao je za današnji „Blic“ da Srbija ima čvrste i neoborive policijske, pravne i političke argumente koji nedvosmisleno ukazuju da tzv. država Kosovo ne može biti primljena u Interpol.\n„Ali smo naravno svesni da je pred nama teška borba čiji izhod ne možete prognozirati sa sigurnošću i zato ništa ne smemo prepustiti slučaju. Moramo dati sve od sebe u toj borbi, bukvalno do poslednje sekunde“, naglašava Stefanović.\nOn navodi da je Srbija diplomatsku borbu protiv ovogodišnjeg zahteva Prištine odmah započela po završetku prošlogodišnjeg glasanja u Dubaiju, kada je po treći put odbijen zahtev tzv. Kosova za prijem u Interpol.\n„Od tada do danas gotovo da ne postoji sastanak sa ambasadorima u Beogradu niti s ministrima unutrašnjih poslova koji su dolazili u posete Srbiji, a bilo ih je na desetine, na kojem nisam razgovarao o našim argumentima protiv zahteva tzv. države Kosovo… Naša diplomatska ofanziva je intenzivna i mi razgovaramo i razgovaraćemo sa predstavnicima svih zemalja o ovoj temi do poslednjeg trenutka“, dodaje Stefanović.\nOn dodaje da je u martu uputio pisma generalnom sekretaru, predsedniku i članovima Izvršnog komiteta Interpola.\nPrema njegovim rečima, samo razmatranje zahteva Prištine predstavlja grubo kršenje međunarodnog prava, počev od Rezolucije 1244 SB UN, kao i pravila samog Interpola, koja jasno propisuju da samo države članice i posmatrači UN mogu biti članice Interpola.\n„Od glasanja u Dubaiju, kada je zahtev odbijen, nisu se dogodile nikakve promene. Jedina promena upravo ide u prilog stavovima Srbije i ogleda se u porastu broja država koje su povukle priznanje tzv. države Kosovo“, naglasio je Stefanović.\nSrpski ministar kaže da bi eventualni prijem Prištine doveo do brojnih političkih zloupotreba Interpola, kao i da je uoči prošle Generalne skupštine u Dubaiju upozoravao na opasnost da bi eventualnim prijemom Prištine baza podataka Interpola mogla dospeti u ruke kriminalaca i terorista.\n„Čuli smo i od američkih stručnjaka za bezbednost da se na ovoj teritoriji slobodno kreće oko 250 boraca ISIS-a (Islamske države), povratnika sa ratišta i da prištinske vlasti nemaju nikakvu nameru da ih sankcionišu“, rekao je Nebojša Stefanović.\nSednica Generalne skupštine Interpola će se održati od 15. do 18. oktobra u glavnom gradu Čilea, podseća „Blic“.\nJoš šest osoba izgubilo bitku sa korona virusom\nVulin: Ponosni smo na vojnike junske generacije\nVukoičić: Opozicija promenom imena neće promeniti ništa u svom delovanju\nNastavljaju se brutalni napadi na Telekom Srbija\nVesić: Savesni vozači i pristojni građani biće zaštićeni od terora bahatih vozača\nBritanija u recesiji, pad u drugom tromesečju 20,4 posto\nPočinje završnica Lige šampiona u Lisabonu\nTrenutna temperatura 30°C


"Ako se Abazoviću nešto desi, odgovornost snosi Veljović" - NOVA portal\n“Ako se Abazoviću nešto desi, odgovornost snosi Veljović”\nSvet Autor:Vijesti 24. Nov. 202013:25\nDritan Abazović Foto: Savo Prelević/Vjesti.me\n"Ukoliko ne nešto desi Dritanu Abazoviću ili nekom od članova njegove porodice direktnu odgovornost snosiće direktor Uprave policije Veselin Veljović i ostali čelnici sektora bezbednosti." To je na konferenciji za novinare saopštio izvršni direktor Građanskog pokreta URA Zoran Mikić.\nOn je istakao da ovim “ne žele da dižu paniku”.\n“Mi ne želimo nikoga direktno da optužimo i crtamo mete, želimo samo da obavestimo javnost o događajima”, naveo je Mikić.\nPenzioner iz Švedske preti da će zaklati Dritana Abazovića\nBečić: Nemamo ništa protiv da Abazović bude u Vladi\nAbazović: Neću biti prepreka ako neko bude sporio moj izbor\nNaveo je i da je od 30. avgusta do danas Abazović imao više desetina pretnji preko društvenih mreža, upućenih telefonom, da je bilo okupljanje ispred njegove porodične kuće u Ulcinju.\n“Imamo informaciju da jedan regionalni kriminalni klan želi da ugrozi njegov i život njegove porodice”, tvrdi Mikić, dodajući “da je u sve to uključen državljanin Crne Gore koji ne boravi u Crnoj Gori”.\nRekao je da se ne radi o klanovima iz Kotora, već da je u pitanju regionalni klan.\nNaveo je i da prema njihovim informacijama crnogorske i regionalne agencije za nacionalnu bezbednost proveravaju ove informacije.\nPoručio je i da “nijedan kriminalni klan, formalni ili neformalni centar moći neće biti jači od države”.\nFoto:TANJUG/ INSTAGRAM URA\nMikić je na konferenciji za novinare rekao i da je GP URA tražio od Agencije za nacionalnu bezbednost i Uprave policije da urade procenu bezbednosti Abazovića.\n“Na dopise upućene 3. septembra do danas mi nismo dobili zvaničan odgovor”, rekao je Mikić.\nDodao je da su obavili razgovore sa službenikom ANB-a Lukom Bulatovićem i pomoćnikom direktora Uprave policije Dragojem Blagojevićem i da su ih oni obavestili da ne poseduju informaciju da neko želi da ugrozi imovinu ili bezbednost Abazovića i njegove porodice.\nPoslanik Građanskog pokreta URA i potpredsednik partije, Miloš Konatar je naglasio da ništa neće pokolebati Abazovića niti URA u stvaranju demokratske države.\nNaveo je i da “Uprava policije nije našla za shodno da se uključi na bilo koji način” u zaštitu Abazovića.\nCrna GoraDritan AbazovićklanKriminalpolicijapretnje\nKome treba Bela kuća: Trampov Mar-a-Lago je vrhunac raskoši\nCeo vek silovali decu: Zlo ispod mantije\nSve za kocku: Priča žene koja je krala nakit Acu Đukanoviću


Otvorene prijave za šesti Nordeus Hackathon – ICT Vesti\n17. Novembra 2016. Aktuelno, Vesti 0 Comments\n“Kroz sve što radimo, trudimo se da se fokusiramo na podršku i razvoj mladih talenata iz naše zemlje, pa i kroz Nordeus Hackathon. Do sada je ovo bio događaj prakticno globalnog karaktera, a akcentom na region želimo da osiguramo da ono što znamo i možemo najviše doprinosi lokalnoj gejming industriji i lokalnim talentima. Naši ljudi imaju veliku motivaciju da svoje iskustvo prenesu kroz mentorstva i svoj rad, pa vođeni prethodnim iskustvom, verujemo da ćemo okupiti sjajne timove koji će nam pokazati svoje ideje i takmičarski duh”, kaže Branko Milutinović, CEO i suosnivač Nordeusa.\nPrijave su otvorene do 28. novembra za timove od maksimalno četiri člana ili pojedince koji će naknadno biti grupisani u timove. Kao i prethodnih godina, prijave su moguće samo za one koji do sada nisu učestvovali na nekom od Nordeus Hakatona. Odabranim timovima koji dolaze van Beograda, Nordeus pokriva troškove puta i smeštaja u blizini StartIt centra.\nnordeus hackaton prijave


Akcija Saveta za bezbednost saobraćaja – podela opreme za bicikle - www.025.rs\nwww.025.rs / SOMBOR / DRUŠTVO / Akcija Saveta za bezbednost saobraćaja – podela opreme za bicikle\nAkcija Saveta za bezbednost saobraćaja – podela opreme za bicikle\nSavet za bezbednost saobraćaja na putevima na teritoriji Grada Sombora, nakon formiranja u oktobru 2016. godine, odlučio je da deluje preventivno i sprovodi akcije koje će doprineti većoj bezbednosti učesnika u saobraćaju.\nPrva u nizu planiranih akcija, počela je 15. decembra i namenjena je biciklistima. U okviru akcije biciklistima će biti podeljeno 800 svetlosnih setova za bicikle, a prvog dana sprovođenja akcije setovi su podeljeni biciklistima u Somboru, Kljajićevu i Bezdanu.\nSvetlosne setove su delili članovi Saveta za bezbednost saobaraćaja, Antonio Ratković, predsednik Saveta i zamenik gradonačelnice Grada Sombora, Miroslav Kovačić, član Saveta i Gradskog veća za oblast komunalne delatnosti i investicije i Pavle Terzić.\nPredsednik Saveta za bezbednost saobraćaja, Ratković je sa ekipom Odeljenja saobraćajne policije PU Sombor, setove za bicikle delio u Somboru i najavio nove akcije Saveta.\n-Svedoci smo da Somborci, kao i meštani svih somborskih sela rado i često koriste bicikl kao prevozno sredstvo. Bicikl voze i stari i mladi, pri čemu su bicikli neosvetljeni, a biciklisti bez prsluka. S obzirom da je Savet za bezbednost saobraćaja Grada Sombora odlučio da deluje preventivno gde god je moguće, prvu akciju smo namenili biciklistima. Svetlosni setovi će biti deljeni i narednih nedelja – kazao je Ratković i najavio novu akciju koja će biti realizovana na proleće, kada će poljoprivrednicima biti deljena oprema za traktore i to rotaciona svetla i trouglovi.\nPrema statističkim podacima, koje je naveo Staša Kovačević, oficir Odeljenja saobraćajne policije Policijske uprave u Somboru,tokom 2016. godine u saobraćajnim nezgodama na teritoriji Grada Sombora, lakše je povređeno 78 bicilista, 23 su imali teške povrede, a pet biciklista je poginulo.\nRadi podizanja bezbednosti svih učesnika u saobraćaju, prema rečima Kovačevića, organiziovano je više od 27 akcija namenjenih dvotočkašima tokom kojih je sankcionisano 900 biciklista. Razlozi sankcionisanja su neosvetljenost bicikla, alkoholisano stanje bicikliste, kao i nepropisna vožnja drugih osoba, nepoštovanje saobraćajne signalizacije i drugi prekršaji – navodi se u dopisu Poslova informisanja i odnosa sa javnošću Gradske uprave grada Sombora.\nTags: Antonio Ratković, bezbednost u saobraćaju, Miroslav Kovačić, Pavle Terzić, Savet za bezbednost saobraćaja grada Sombora, Staša Kovačević\nVoda za piće ispravna u Somboru\nJavni rasprava na temu lokalnih komunalnih taksi


Prvi modul obuke u okviru aktivnosti “Jačanje kapaciteta NVO/UG” održan u Sarajevu – ACED\nU Sarajevu je od 21. Do 23. Decembra održan prvi modul edukacije na temu umrežavanja i jačanja kapaciteta nevladinih organizacija i udruženja koje su članice mreža za podršku svjedocima.\nTokom trodnevne edukacije na temu umrežavanja, pored definisanja okvira rada mreže, učesnici su razmijenili iskustva u radu sa svjedocima/preživjelima, njihova mišljenja o mrežama za podršku svjedocima kako na lokalnom tako i na državnom nivou. Učesnici su se usaglasii da je potrebno formirati, pored entitetskih, i krovnu mrežu na nivou BiH kako bi se povezali svi akteri a podrška bila sveobuhvatna i pravovremena. Tom prilikom definisana je struktura krovne mreže, kao i misija, vizija, te ciljevi krovne mreže. Dogovoreno je da koordinaciono tijelo krovne mreže za podršku svjedocima/preživjelima čine organizacije UG ,,Vive žene“ Tuzla, ,,Medica“ Zenica, Fondacija ,,Udružene žene“ i Agencija za saradnje, edukaciju i razvoj ACED banja Luka.\nNaredni moduli edukacije nevladinih organizacija/udruženja biće održani u 2017. godini\nACED, Fondacija ,,Udružene žene”, UG „Vive Žene“ Tuzla, i UG „Medica“ Zenica, u više gradova BiH obilježili Međunarodni dan ljudskih prava


SEDNICA SO KLADOVO - Istočne VESTI\nNa drugoj ovogodišnjoj sednici Skupštine opštine Kladovo odbornička većina jednoglasno je usvojila predlog Odluke o izmeni i dopuni budžeta opštine Kladovo za 2021. godinu, budžetski prihodi uvećani za 30 miliona dinara tako da prihodna strana opštinske kase za ovu godinu iznosi 840.226.000 dinara. Izmenom Odluke o budžetu opštine Kladovo menjaju se i pozicije na rashodnoj strani koje se odnose na finansiranje kapitalnih projekata, pojasnila je Andrijana Antić rukovodilac budžeta opštine Kladovo.\nU budžetu opštine Kladovo za 2021. godinu za dva programa mera aktivne politike zapošljavanja za realizaciju Lokalnog akcionog plana zapošljavanja opredeljeno je 4,5 miliona dinara, čulo se na skupštinskom zasedanju. Kako je rečeno Program stručna praksa za stručno osposobljavnje desetoro mladih za samostalan rad u struci bez zasnivanja radnog odnosa finansiraće se sa tri miliona dinara, dok je u okviru programa zapošljavanja nezaposlenih lica iz kategorije teže zapošljivih za subvencije poslodavcima izdvojeno 1,5 miliona dinara. Očekuje se da tu meru aktivne politike zapošljavanja NSZ podrži sa dodatnih 1,3 miliona dinara pa će u program biti uključeno 14 nezaposlenih osoba iz kategorije teže zapošljivih, pojasnio je Zlatko Kalinović, načelnik Opštinske uprave.\nUsvojene odluke doprineće efikasnijem i kvalitetnijem funkcionisanju lokalne samouprave smatra Dragan Maksimović, predsednik SO Kladovo. Na sednici je usvojeno Rešenje o prestanku mandata Davidu Đurđeviću dosadašnjem direktoru TOO Kladovo, za v.d. direktora imenovana je Aleksandra Vasiljević, diplomirani ekonomista iz Kladova.\nManji broj novozaraženih od poslednjeg preseka\nKLADOVO: Uhapšeni iregularni migranti


Kultura - datum: 2019-09-17 MINISTAR KULTURE ALEKSANDAR BOGDANOVIĆ U KOTORU NAJAVIO\nBogdanović razgovarao sa Aprcovićem Do kraja godine o upisu Bokeljske mornarice\nU Bogoti će do kraja godine biti donijeta odluka o upisu Bokeljske mornarice na UNESKO reprezentativnu listu nematerijalne baštine čovječanstva, saopštio je Aleksandar Bogdanović, ministar kulture tokom jučerašnje posjete Opštini Kotor. On je naveo da su prošle godine predali nominacioni dosije.\n–Dosije je zadovoljio tehničke parametre, pri čemu smo dobili i 300 potpisa saglasnosti za nominaciju - saopštio je ministar Bogdanović.\nBogdanović je naveo da je u toku revizija HIA za cjelokupno prirodno i kulturno istorijsko područje Kotora, te da se istovremeno sprovodi revizija Menadžment plana.\n– Nadam se da ćemo uskoro od UNESKO dobiti mišljenje na PUP Kotor, kako bismo što prije pristupili korekcijama, s obzirom na to da smo u obavezi da do februara 2020. godine dostavimo novi izvještaj o stanju očuvanosti - rekao je Bogdanović.\nMinistar je naveo da će stari zatvor u Kotoru uskoro biti rekonstruisan.\n–Radove vrijedne 1,3 miliona eura finansiraće se kroz prekogranički IPA projekat na kome je Ministarstvo kulture vodeći partner, nakon čega će u objektu bivšeg zatvora biti smješteni sadržaji za kreativne industrije i rezidencijalnu umjetnost. Po završetku rekonstrukcije, u objektu će funkcionisati regionalni centar za kreativne industrije - hab, koji će biti namijenjen i stvaraocima iz Kotora, ali i rezidencijalnoj umjetnosti - naveo je Bogdanović.\nBogdanović je razgovarao sa Željkom Aprcovićem, predsjednikom Opštine Kotor, a oba sagovornika su, kako saopštavaju iz Ministarstva kulture, konstatovali potrebu cjelovite analize stanja kotorskih bedema.\n–Ministar Bogdanović je izrazio spremnost da sa italijanskim partnerima iz Nacionalnog istraživačkog savjeta Italije finansijski podrži aktivnosti na snimanju statičke stabilnosti bedema, te sanacije pojedinih partija savremenom i neinvazivnom metodom – navode iz Ministarstva kulture.


Povratak kosovskih Srba - led se topi\nPojedine političke grupacije kosovskih Srba nisu zadovoljne radom kosovskog Ministarstva za zajednice i povratak. Ranđel Nojkić, predsednik Odbora za prava i interese zajednica i povratak u Skupštini Kosova i šef poslaničke grupe “Srpske liste za Kosovo i Metohiju”, upozorio je da kosovsko Ministarstvo za povratak ne saradjuje sa zajednicama na terenu, što otežava proces povratka. Medjutim, ministar za zajednice i povratak Branislav Grbić, odbacuje takve tvrdnje ističući kako ministarstvo saradjuje sa svim faktorima zaduženim za povratak, ali i dodaje da se svako nezadovoljstvo može izneti u institucijama.\nNema pravih rezultata u povratku raseljenih Srba pošto ministarstvo nije uspostavilo komunikaciju sa zajednicama a ni sa institucijama, ocenio je Ranđel Nojkić predsednik Skupštinskog odbora za prava i interese zajednica i povratak.\nNojkić, inače šef poslaničkog kluba ”Srpske liste za KiM”, izrazio je nezadovoljstvo radom kosovskog Ministarstva za zajednice i povratak, ističući da će Odbor tražiti reakciju premijera.\n“Kao predsednik Odbora pre 15 ili 20 dana, donesena je odluka da se uputi pismeni zahtev ministarstvu za zajednice i povratak da nam dostave finansijski izveštaj za 2006. ali i plan za 2007. godinu. To smo tražili zbog toga što na terenu nam se ljudi žale da se praktično projekti nameću i da oni ne učestvuju u tome. Nažalost na terenu se ne pojavljuju ali nisu nam ni dostavili izveštaje. Mi ćemo vrlo oštro da reagujemo, uputićemo narednih dana zahtev premijeru, odnosno urgenciju da naloži ministarstvu da ministar shodno svojim obavezama prema poslovniku o radu u potpunosti ispuni obaveze.”\nMinistar Branislav Grbić ističe da je proces povratka kompleksan problem čije rešavanje zavisi od svih faktora koji utiču na povratak i od finansijskih mogućnosti. Govoreći o saradnji sa Skupštinom Kosova, Grbić kaže.\n“Ja sam već imao kontakte sa predstavnicima Skupštine i u tom smislu mi smo izrazili spremnost da saradjujemo u svakom pogledu. Medjutim voleo bih da ono što mi kao ministarstvo ističemo da saradjujemo sa skupštinskim organima, da se to iznese i na Skupštini a ne da ostane samo na nivou kancelarija u Skupštini”.\nMedjutim, za sada primedbe se neće iznositi na skupštinskim sednicama pošto “Srpska lista za Kosovo i Metohiju” učestvuje u radu odbora ali bojkotuje skupštinske sednice.\nNojkić ističe da je ministar više puta prihvatio da prisustvuje sednicama Odbora za zajednice, ali da se to nikada nije desilo. Prema njegovoj oceni saradnja je neophodna kako bi se zajednički rešavali problemi, ne samo u Vladi već i u Skupštini.\n”I ako vlada smatra da treba da ima ministarstvo koje će da ima takav naziv (za povratak) radi dekora, mislim da to praktično pokazuje da institucije nisu spremne da rešavaju probleme zajednica.”\nI dok zvaničnik Srpske liste kaže da bi se u procesu povrtaka moglo puno toga uraditi da je postojala politička i institucionalna saradnja unutar Kosova, ministar Grbić ističe da postoji saradnja sa opštinama na projektima povratka.\n“Mi smo stalno prisutni na terenu, obilazimo interno raseljena lica, i u razgovoru sa predsednicima opština zalažemo se za povratak i njima je bitan sam status tih izbeglica.”\nDa li planirate da obidjete raseljena lica koja se nalaze u Srbiji u kolektivnim centrima?\n”Apsolutno, mislim da postoji želja i volja i spremnost ovog ministarstva da uradimo jednu od takvih poseta i siguran sam da ćemo u skladu sa protokolom o održivom povratku, koji su Vlada Kosova i UNMIK potpisali sa Beogradom, da posetimo kolektivne centre.”\nBudžet ministarstva za 2007. godinu iznosi 5,2 miliona evra, od čega je 40 odsto izdvojeno za zajednice, organizovani i individualni povratak. Opštine su podnele preko 150 projekata za zajednice čija je vrednost 17 miliona evra. Projekti su prihvaćeni ali nedostaju sredstva. Zvaničnici zaduženi za povratak kažu da je lakše osigurati povratak nego ekonomske mogućnosti za ostanak povratnika.


Četvrtak, 12 April 2018 15:45\nPrimjena najsveobuhvatnije promjene u evropskoj politici u oblasti zaštite podataka, u posljednjih nekoliko decenija, počeće za 45 dana, a predviđene kazne dostižu i do 20 miliona evra!\nNaime, 2016. godine je Evropska unija počela sa sveobuhvatnom reformom pravila za zaštitu ličnih podataka, pri čemu su u poslovnom svijetu najznačajnije promjene i novosti koje uvodi Opšta Odredba o zaštiti podataka (eng. General Data Protection Regulation, skraćeno: GDPR).\nCilj GDPR-a je zaštititi sve građane EU od povrede njihovih podataka i privatnosti. Iako ključni principi privatnosti podataka još uvijek vrijede od Direktive 95/49/EC iz 1995. godine, predložene su mnoge promjene.\nJedinstveni mehanizam zaštite podataka u EU, prenos podataka u i van EU, visok nivo privatnosti i transparentnosti, pravo na zaborav, pseudonimizacija, certificikovanje, visoke novčane kazne za kršenje – sve to dio je ove opšte uredbe.\nKada Opšta Odredba EU o zaštiti podataka (GDPR) stupi na snagu 25. maja 2018. godine, ona će zamijeniti postojeću Direktivu o zaštiti podataka EU i sve nacionalne zakone koji su usvojeni uz nju, podižući regulatorne standarde za zaštitu podataka u BiH i širom regiona.\nOva Odredba se počinje primjenjivati u svim državama članicama Evropske Unije, ali se ona primjenjuje i na sve pravne subjekte u BiH koji rade s podacima građana EU, te BiH kompanije koje posluju na području EU. Drugim riječima, iako BiH nije članica EU, ova Odredba se itekako tiče i BiH.\nLični podaci su svi podaci koji opisuju pojedinca čiji je identitet već utvrđen ili se može utvrditi na osnovu prikupljenih podataka. Lični podaci su između ostalog ime, prezime, identifikacijski broj, slika, glas, adresa, broj telefona, IP adresa, istorija bolesti te popis najdraže literature ili pjesama, ako takvi podaci mogu dovesti do direktnog ili indirektnog identifikovanja pojedinca.\nTakođe, kao što će korisnici moći jednostavno dati pristanak na prikupljanje podataka, jednako brzo i jednostavno moći će povući taj pristanak, odnosno imaju pravo “biti zaboravljeni” i zatražiti da se prikupljeni podaci izbrišu.\nLični podaci moraju biti čuvani u obliku koji omogućava identifikaciju ispitanika samo onoliko dugo koliko je potrebno u svrhe radi kojih se lični podaci obrađuju. Izuzetak su lični podaci koji će se obrađivati isključivo u svrhe arhiviranja u javnom interesu, u svrhe naučnog ili istorijskog istraživanja ili u statističke svrhe koji se moraju adekvatno osigurati shodno GDPR-u.\nManje novčane kazne iznose do 10 miliona evra ili u slučaju preduzetnika do dva odsto ukupnog godišnjeg prometa na svjetskom nivou za prethodnu finansijsku godinu, u zavisnosti od toga šta je veće.\nZa ozbiljnije kršenje Odredbe previđena je novčana kazna u iznosu do 20 miliona evra, odnosno do četiri odsto ukupnog godišnjeg prometa na svjetskom nivou za prethodnu finansijsku godinu, u zavisnosti od toga šta je veće.\nPosljednja izmjena Četvrtak, 12 April 2018 13:38\nViše iz kategorije: « Počinje jedan od najvećih plesnih festivala - InterDance Fest od 13. do 15. aprila na Ilidži Istočni Petak - Praznik Majke Božije »


Uklanjenje ograde ako bude manje migranata | Radio Televizija BN\nUklanjenje ograde ako bude manje migranata\nMinistar unutrašnjih poslova Mađarske Šandor Pinter i ministar odbrane Čaba Hende obišli su radove na postavljanju ograde na granici Mađarske i Srbije kod Morahaloma, poručivši tom prilikom da je ograda privremena i nužna mjera, te da će biti uklonjena ako se broj migranata smanji.\nSrbija 16.07.2015 | 16:25\nMinistri su potvrdili da će na podizanju ograde biti angažovano 900 mađarskih vojnika i da će se graditi u dužini od 175 kilometara, a da je za njenu izgradnju predviđeno 21,5 miliona evra, prenose beogradski mediji.\n"Znamo da ograda nije rješenje, ali mi smo nešto morali preduzeti", rekao je Pinter.\nOn je napomenuo da ovo nije prva ograda u EU, već da slični zidovi postoje u Španiji, Grčkoj i Bugarskoj.\n"Mađarskoj zvanično nije stigao zahtjev iz EU da ne dižemo ogradu. Mi ovim branimo i mađarske i šengenske granice", istakao je Pinter.\nOn je ukazao da su od početka ove godine do danas u Mađarsku ilegalno ušla 81.333 migranta, a od toga 80.724 iz Srbije.\n"Mađarska ne može da izdrži priliv od 160.000 migranata godišnje na ovaj broj stanovnika i zato gradimo ogradu", rekao je Pinter.\nZvanični Beograd je u više navrata uputio oštar protest prema zvaničnicima Mađarske i EU zbog namjere susjeda da podigne zid - ogradu.\nPremijer Srbije Aleksandar Vučić poručio je juče u Preševu prilikom obilaska prvog Centra za migrante u Srbiji da budžet Srbije ne može sam da podnese troškove boravka migranata na srpskoj teritoriji i da je neophodna koordinacija svih zemalja EU po tom pitanju.\nŠANDORE SAD SMO MI NA POTEZU\nOni stavljaju pa ce dizati, a treba prije da se digne pa da stavljaju.


Lavrov: SAD nastavljaju da nameću svetu svoju volju silom - Sputnjik Srbija\n09:33 16.01.2019 (osveženo 11:54 16.01.2019) Preuzmite kraći link\nMinistar spoljnih poslova Rusije Sergej Lavrov rekao je na godišnjoj konferenciji za medije o rezultatima rada ruske diplomatije 2018. godine da Sjedinjene Američke Države nastavljaju da silom nameću svoju volju međunarodnoj zajednici.\n„Situacija u svetu je i dalje teška. Prošle godine se povećao potencijal za sukob, prvenstveno zbog tvrdoglave nespremnosti nekih zapadnih zemalja na čelu sa Sjedinjenim Američkim Državama da prihvate realnost nastajanja multipolarnog sveta i zbog svoje želje da nastave da nameću svoju volju vojnim, ekonomskim i propagandnim uticajem“, naglasio je Lavrov.\nLavrov je napomenuo da „smo bili svedoci pokušaja da se potčine multilateralne institucije i razvodnji njihov međudržavni karakter“.\nOn je rekao da će Moskva nastaviti adekvatno da reaguje na povećanu aktivnost NATO-a i približavanje vojne infrastrukture Alijanse ruskim granicama i istakao da je Rusija i dalje zainteresovana za uspostavljanje normalnih odnosa sa Sjedinjenim Američkim Državama i Evropskom unijom na principima ravnopravnosti i uzajamnih interesa.\nKomentarišući pregovore o Sporazumu o likvidaciji raketa srednjeg i kratkog dometa Lavrov je rekao da su „predlozi Rusije na pregovorima u Ženevi razjasnili stav Moskve, ali Sjedinjene Američke Države nisu htele da čuju naše argumente“.\n„Juče, na naše veliko žaljenje, konstruktivni predlozi ruske strane koji su, uveravam vas, omogućili da se SAD na ekspertskom nivou iz prve ruke uvere šta je zapravo raketa 9M729 za koji oni sumnjaju da krši parametre određene sporazumom (nisu želeli da čuju)“, rekao je on na konferenciji za novinare u Moskvi.\nMeđutim, Sjedinjene Američke Države su došle na pregovore u Ženevi sa „pripremljenim stavom koji se sastojao od ultimatuma i od zahteva da mi pod američkim nadzorom uništimo ovu raketu, njene lansere i svu opremu povezanu s njom“.\n„Naša pitanja o tome zašto Amerikanci ne žele da se uživo upoznaju sa našim predlozima, sa konkretnim parametrima ove rakete, nisu želeli da čuju. I, naravno, nisu hteli da čuju naše predloge kao odgovor na akcije koje smo spremni da preduzmemo kako bismo raspršili američke strahove i dobiju pristup informacijama o problemima koje doživljavamo u pogledu poštovanja ovog ugovora od strane Amerikanaca. Sve je to navedeno i logika svih američkih pristupa koji su se juče čuli bila je samo u jednom: ’Vi kršite sporazum, a mi ga ne kršimo. Dakle, vi, Rusija, dužni ste da uradite ono što tražimo od vas, a mi nismo ništa dužni da radimo‘. Naravno, sa ovim stavom ne može daleko da se dogura. Jasno je da je ovo ispoljavanje politike raskidanja svih sporazuma u oblasti strateške stabilnosti“, objasnio je Lavrov.\nO „Severnom morskom putu“\nRusija ne vidi problem u tome što Sjedinjene Američke Države nameravaju da pošalju ratne brodove na Arktik ukoliko američka strana bude poštovala međunarodne norme, ukazao je Lavrov.\nRanije je načelnik američke mornarice izjavio da će Vašington uskoro uputiti na Arktik vojne brodove za proveru njihovog rada u tom regionu.\n„Sjedinjene Američke Države su arktička sila. Sjedinjene Američke Države u skladu sa međunarodnim pravom, uključujući i međunarodnu konvenciju o morskom pravu iz 1982. godine mogu, kao i sve druge arktičke sile, da koriste pomorske puteve u ovom regionu, a i nearktičke sile mogu da koriste morske puteve u tom regionu. Ako se govori o činjenici da ratni brodovi bilo koje države žele da koriste Severni morski put, onda za to postoje pravila za korišćenje Severnog morskog puta… Sjedinjene Američke Države su arktička sila i ukoliko budu poštovale međunarodne pravne standarde, uključujući i standarde Rusije o korišćenju Severnog morskog puta, ja tu ne vidim nikakve probleme“, zaključio je Lavrov.\nPrema njegovim rečima, Rusija polazi od činjenice da će svi poštovati ova pravila, „jer ne može biti drugačije“. Kao što je ministar naglasio, Rusija je odgovorna za funkcionisanje i bezbednost Severnog morskog puta.\nLavrov je komentarišući situaciju u Severnoj Koreji dodao da će Rusija pomagati jačanju pozitivnih trendova oko rešavanja situacije u Siriji i na Korejskom poluostrvu.\nSjedinjene Američke Države treba da preduzmu konstruktivne korake u odgovor na konstruktivne poteze Pjongjanga, rekao je Lavrov.\n„Podržavali smo i podržavamo pozitivne trendove na Korejskom poluostrvu polazeći od logike rusko-kineske ’mape puta‘ rešavanja situacije. Naravno, to podrazumeva potrebu za recipročnim koracima kao odgovor na konstruktivne akcije Pjongjanga“, istakao je Lavrov.\nO slučaju novinara Višinskog u Ukrajini\nMoskva se nada da će u slučaju protiv urednika portala „RIA Novosti Ukrajina“ Kirila Višinskog u Ukrajini pobediti zakon i da će on biti oslobođen, izjavio je ruski ministar odgovarajući na pitanje novinara.\n„Uveravam vas da ćemo učiniti sve kako bi pobedio zakon i kako bi novinar bio oslobođen i vratio se vršenju svojih profesionalnih dužnosti“, rekao je Lavrov.\nVišinski je pritvoren u Kijevu 15. maja 2018. godine. Novinar je osumnjičen za podržavanje samoproglašenih republika Donbasa i veleizdaju. Njemu preti maksimalna kazna do 15 godina zatvora. Hersonski gradski sud je 17. maja poslao Višinskog u pritvor. Odbrana je uložila žalbu na hapšenje, ali je sud tu žalbu odbio. Višinski je tražio pomoć ruskog lidera Vladimira Putina i izjavio da će se odreći ukrajinskog državljanstva.\nPriznanje rezultata Drugog svetskog rata nije ultimatum\nPriznavanje ishoda Drugog svetskog rata u pregovorima sa Japanom nije preduslov niti ultimatum, izjavio je ruski ministar spoljnih poslova.\n„Priznavanje ishoda Drugog svetskog rata u pregovorima s Japanom nije ultimatum, nije preduslov, to je neizbežan, integralni faktor savremenog međunarodnog sistema. Japan je uz podršku Sovjetskog Saveza 1956. godine postao član Ujedinjenih nacija, potpisao i ratifikovao Povelju UN koja sadrži član 27 koji glasi da su svi rezultati Drugog svetskog rata nepromenljivi“, istakao je Lavrov.\nOn je dodao da Moskva ništa ne zahteva od Tokija po pitanju mirovnog sporazuma, već poziva da se akcije usaglase sa Poveljom UN.\n„Ne tražimo ništa od Japana. Mi jednostavno pozivamo da se vode praktične akcije japanskih suseda u skladu sa njihovim obavezama prema Povelji UN, Deklaraciji iz San Franciska i nizu drugih dokumenata“, precizirao je Lavrov.\nPrva runda pregovora Lavrova i njegovog japanskog kolege Taroa Konoa o mirovnom sporazumu između Rusije i Japana održana je 14. januara u Moskvi.\nMoskva će u slučaju ukidanja sankcija uvedenih Rusiji odgovoriti recipročno i to će biti urađeno brzo, istakao je Lavrov.\n„Ako su već učinjene stvari koje sada svi ili većina prepoznaje kao pogrešne, te stvari treba eliminisati. Mi ćemo odgovarati recipročno, ne sumnjajte. To će biti veoma brzo“, rekao je ruski ministar.\nAkreditacije za konferenciju dobilo je više od 500 predstavnika medija.\n„Akreditovano je oko 550 ljudi, stranaca više nego državljana Rusije — oko 300“, navodi se na sajtu Ministarstva spoljnih poslova Rusije.\ngodišnja konferencija za medije, Sergej Lavrov, Rusija


Prikazivanje članaka po tagu Šumarska struka - Otvoreni univerzitet Znanje\nPrikazivanje članaka po tagu Šumarska struka\nObuka, kurs i prekvalifikacija za vrtlara\nZa polaznike koji nisu radili na poslovima vrtlara i žele da se obuče\nNa praktičnoj obuci za vrtlara kandidat se upoznaje sa alatima, priborima, uređajima, mašinama, instalacijama i postrojenjima koji se nalaze u lejama. Na samoj obuci kandidat se obučava da uređuje i održava cvetne leje, vrtove i zelene površine. Sadi drveće i ukrasno šiblje, šiša travu, štiti drveće i cveće od štetočina, zamenjuje sadnice itd.\nObuka se vrši u preduzećima koji se bave uzgojem biljaka sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima vrtlara. Polaznik može i sam obezbediti praksu o čemu treba da se izjasni prilikom upisa.\nPo uspešno položenim ispitima, polaznik dobija diplomu i sertifikat stručne osposobljenosti za vrtlara sa kojom može raditi u privatnom ili državnom preduzeću na poslovima vrtlara.\nZa polaznike koji su radili ili rade na poslovima vrtlara- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima vrtlara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima vrtlara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nObjavljeno u Šumarska struka\nObuka, kurs i prekvalifikacija za lovočuvara\nZa polaznike koji nisu radili na poslovima lovočuvara i žele da se obuče\nOsposobljavanje za lovočuvara podrazumeva obuku na šumskim gazdinstvima gde se kandidat najpre upoznaje sa zakonskim propisima iz ove oblasti. Kandidat se zatim upoznaje sa reonom lovišta, vrstama divljači (dlakava divljač, pernata divljač), kapacitetom lovišta, stanovnicima šume, bolestima i zdravstvenom zaštitom divljači.\nObuka se vrši u šumskim gazdinstvima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima lovočuvara. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika: Tehnologija zanimanja, Osnovi struke za lovočuvara i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nOsnovi struke za lovočuvara\nPo uspešno položenim ispitima, polaznik dobija diplomu i sertifikat stručne osposobljenosti za lovočuvara sa kojom može raditi u privatnom ili državnom preduzeću na poslovima lovočuvara.\nZa polaznike koji su radili ili rade na poslovima lovočuvara- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima lovočuvara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima lovočuvara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nObuka, kurs i prekvalifikacija za cvećara\nZa polaznike koji nisu radili na poslovima cvećara i žele da se obuče\nNa praktičnoj obuci za cvećara kandidat može da izrazi svu svoju maštu i kreativnost prilikom pravljenja cvetnih aranžmana od rezanog cveća. Na obuci stiču znanja o sadnji i gajenju cveća, uticaju različitih faktora na rast cveća u staklenicima, gajenju saksijskog bilja, održavanju svežine rezanog cveća, načinu sečenja cveća, pravljenju raznih buketa, cvetnih aranžmana i ikebana.\nObuka se vrši u cvećarama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima cvećara. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija cvećarske proizvodnje, Osnovi cvećarstva i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja cvećarske proizvodnje\nPo uspešno položenim ispitima, polaznik dobija diplomu i sertifikat stručne osposobljenosti za cvećara sa kojom može raditi u privatnom ili državnom preduzeću na poslovima cvećara.\nZa polaznike koji su radili ili rade na poslovima cvećara- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima cvećara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima cvećara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nObuka, kurs i prekvalifikacija za šumara\nZa polaznike koji nisu radili na poslovima šumara i žele da se obuče\nNa praktičnoj obuci za šumara kandidat se obučava da sadi drveće, uređuje drvorede, kontroliše seču drveća, sprovodi mere zaštite od požara, uzgaja i čuva divljač, kad je sezona lova učestvuje u organizovanju lova.\nObuka se vrši u šumskim gazdinstvima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima šumara. Polaznik može i sam obezbediti praksu o čemu treba da se izjasni prilikom upisa.\nPo uspešno položenim ispitima, polaznik dobija diplomu i sertifikat stručne osposobljenosti za šumara sa kojom može raditi u privatnom ili državnom preduzeću na poslovima šumara.\nZa polaznike koji su radili ili rade na poslovima šumara- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima šumara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima šumara najmanje 3 meseca (ili od kada su u radnom odnosu na tim poslovima) i mogu izaći samo na polaganje.


Provjeravaju imovinu Miloševića i saučesnika :: Hronika\n08.11.2019. 08:10 ➔ 08:37\nIstražitelji provjeravaju imovinu Podgoričanina Marija Miloševića i više osoba koje su uhapšene zbog ubistva Miodraga Kruščića 21. maja prošle godine na Starom aerodromu, piše Pobjeda.\nKako Pobjeda saznaje, istražni timovi prikupljaju podatke o imovini Miloševića i svih okrivljenih koje Tužilaštvo sumnjiči za taj zločin i nakon provjera odlučiće da li ima osnova da bude pokrenuta i finansijska istraga. Cilj finansijskih provjera je da detaljnim uvidom u imovinu grupe koja se tereti za teška krivična djela istražitelji dođu do preciznih podataka kojom imovinom osumnjičeni raspolažu i da li se ona vodi samo na njihova imena. Nakon okončanih provjera slijedi pokretanje finansijske istrage, a sljedeći potez je zahtjev za blokadu nepokretnosti i finansijskih sredstava na računima, ukoliko se dokaže da su stečene nelegalno.\nMilošević je, prema stavu Tužilaštva i policije, bio direktni izvršilac ubistva Kruščića, a grupu je, kako se sumnja, osnovao Filip Bešović. Osim njih dvojice pod istragom su Goran Rakočević (34), Dejan Vukašinović (36), Luka Bulatović (22), Mijailo Stojanović (34), Filip Knežević (30), Marinko Rajković (28) i Aleksandar Ljumović (36). Ova grupa je, prema nalazima iz istrage, odgovorna i za napad na novinarku Vijesti Oliveru Lakić 8. maja.\nNjima se na teret stavljaju krivična djela kriminalno udruživanje, teško ubistvo i nedozvoljeno držanje oružja i eksplozivnih materija i nanošenje teških tjelesnih povreda, piše Pobjeda.\nMilošević je, prema evidenciji bezbjednosnih službi, bio jedan od ključnih ljudi kavačke kriminalne grupe. On je 5. novembra sa Kosova izručen Crnoj Gori i odmah je sproveden na izdržavanje petomjesečne kazne zatvora zbog nedozvoljenog držanja oružja. Bio je uhapšen sredinom jula prošle godine na Kosovu, po potjernici Interpola Podgorica. Njegovo ime dovodi se u vezu sa dva zločina – ubistvom Kruščića i Cetinjanina Radomira Đuričkovića u oktobru 2016. godine.\nKako navodi Pobjeda, Milošević je nakon ubistva Đuričkovića napustio Crnu Goru, ali su istražitelji utvrdili da je u maju 2018. ponovo boravio u našoj zemlji kako bi ubio Kruščića koji je bio suvlasnik diskoteke ,,Bigl“.\nTim koji radi na ovom slučaju došao je do podataka da je Milošević 2. maja 2018. godine ušao u Crnu Goru i da je u Rožajama uključio kriptovani telefon, piše Pobjeda. Istovremeno je registrovano i da je okrivljeni Ljumović mobilnim telefonom imao komunikaciju sa Goranom Rakočevićem, članom ovog kriminalnog udruženja. Osim ovom komunikacijom, veza Ljumovića i Rakočevića potvrđena je pronalaskom iznajmljenog vozila u garaži koju koristi Ljumović, dok ugovor o rentiranju tog vozila glasi na ime okrivljenog Rakočevića.\nKako piše Pobjeda, u istrazi prikupljeni su podaci koji ukazuju na osnovanu sumnju da je Rakočević dovezao Miloševića do lokala ,,Palata“ na Starom aerodromu. Nakon što je, kako se sumnja, Milošević ubio Kruščića iz pištolja ,,glok“, njih dvojica su se odvezli do stana u Ulici 4. jula, gdje je Milošević boravio do 23. maja 2018. godine, a za to vrijeme Rakočević mu je obezbjeđivao hranu. On je, prema sumnjama istražitelja, Miloševića 23. maja odvezao do Rožaja, a Ljumović i Vukašinović su se drugim vozilom kretali ispred njih, kako bi ih obavještavali o prisustvu policije na putu. Kretanje Miloševića, Ljumovića, Rakočevića i Vukašinovića potvrđeno je snimcima video nadzora, nalazom i mišljenjem sudskih vještaka za digitalne dokaze i vještaka trasologa. M. Ž.\nPonovo uhapšen Mario Milošević


Negotin: Višečlana porodica Marković dobila novi dom u Vidrovcu - FOTO - Istočne VESTI\nNegotin: Višečlana porodica Marković dobila novi dom u Vidrovcu – FOTO\nadminJan 19, 2016Društvo0\nZahvaljujući akciji Blic fondacije “Srcem za decu”, opštini Negotin i brojnim donatorima, devetočlana porodica Marković iz zaseoka Livađe, udaljenog 3,5 kilometra od Štubika, juče je smeštena u svoj novi dom u Vidrovcu.\nNevenčani par, Cvetka Pavlović i Dejan Marković sa sedmoro dece, od kojih najstariji Aleksandar ima devet godina, a najmlađa Milica tek godinu dana, živeli su u jednoj prostoriji u zgradi gde je nekada bila staja, bez osnovnih uslova za život, a svoja četiri sina i tri kćeri podizali su od socijalne pomoći i povremenih poslova koje je Dejan obavljao po selu.\nPorodica je od juče smeštena u novouređenu kuću sa kuhinjom, kupatilom, odvojenim sobama za decu i roditelje i pomoćnim objektima, ukupne površene od oko 180 kvadrata na dva ara placa. Kupovinu kuće i njeno renoviranje finansirala je Blic fodnacija. Forma ideale donirala je kompletan nameštaj za opremanje kuće, a Centar bele tehnike se priključio akciji sa šporetom na drva i frižiderom. Ključeve novog doma porodici Marković uručio je Žika Nikolić, novinar RTS-a i promoter akcije.\n„Akcija Blic fondacije traje već tri godine. Za ove tri godine zbrinuli smo više od 400 mališana koji su živeli u izuzetno siromašnim porodicama. Radi se o deci koja nisu imala svoj dom, koja nisu imala gde da prespavaju, koja su bila gladna i bosa, koja nisu imala nikakve uslove za učenje, koja jednostavno nisu imala srećno detinjstvo. Jedno od takvih porodica je porodica Marković-Pavlović, sa sedmoro dece koji su do danas živeli u napuštenoj staji u jednom sobičku bez ikakvih uslova za normalan život. Zahvaljujući donatorima naše fondacije iz Kanade, koji su na jednoj donatorskoj večeri skupili pristojnu sumu novca mi smo kupili ovu kuću, a zahvaljujući drugim donatorima, mi smo je i uredili i obezbedili nameštaj i sve ono što je potrebno za normalan život“ – istakao je Velimir Perović, urednik humanitarne akcije „Srcem za decu“, Blic fondacije.\nOpština Negotin aktivno se uključila u realizaciju ove akcije, pruživši svu neophodnu podršku. O realizaciji je brinulo Odeljenje za društvene delatnosti, privredu i razvoj Opštinske uprave opštine Negotin, a preko Centra za socijalni rad lokalna samouprava je za porodicu obezbedila posteljinu i posuđe.\n„Hvala Bogu što smo dočekali ovaj trenutak, da porodica Marković živi u pristojnim uslovima, prvenstveno deci da se omogući normalan život u budućnosti. Opština je zajedno sa Blic fondacijom realizovala ovaj projekat kupovine kuće. Svu podršku koju smo mogli da damo ovoj akciji, mi smo dali i nadam se da smo u nekom realnom roku za naše prilike odgovorili na sve zahteve koji su bili potrebni da se realizuje ovaj projekat. Moram da istaknem aktivnosti stalno zaposlenih u Opštinskoj upravo koji su doprineli realizaciji ovog projekta, i da zahvalim drugim donatorima, koji su svojim sredstvima pomogli realizaciju akcije. Ja se nadam da neće samo ova porodica biti zbrinuta na ovaj način. Mi smo vodili razgovore sa predstavnicima Blic fondacije da se projekti ka zbrinjavanju porodica koje imaju ekonomske probleme nastavi na teritoriji opštine Negotin. Nažalost, sve je više mnogočlanih ugroženih porodica, kojima treba pomoć, i kao što je moto ove akcije Blic findacije „Srcem za decu“, sva naša srca treba da kucaju za decu i svu našu energiju trebamo da uložimo u to da deca žive u pristojnim uslovima“ – rekao je predsednik opštine Negotin, Jovan Milovanović.\n„Do škole sam do sada putovao po sat vremena, a sada samo pet minuta i jedva čekam da sutra upoznam svoje nove drugove. Svartio sam i do škole u Štubiku da se pozdravim sa drugarima iz razreda. Nadam se da ću na leto ponovo da ih vidim.“ – ponosno je prvim gostima u svom novom domu pričao najstariji član višečlane porodice Marković, Aleksandar, koji će od sutra sa svoja dva brata i sestrom Suzanom sutra krenuti u novu školu.\nU akciju pomoći porodici Marković uključili su se i brojni donatori iz Negotina. Eliksir“ Prahovo donirao je 10 kubika ogrevnog drveta, trgovine „Aleksandrović“ i „Tekijanka“ donirale su pakete namirnica i sredstava za higijenu. Opremu za kuću donirali su i „Vladejić“, „Dragostan“ i „Alta boje“, kao i građani i meštani Vidrovca.\nTAGdonacija kuca markovic negotin\nPrethodni članakKladovo: Opština ostala uskraćena za sredstava nakon katastrofalnih poplava!!! Sledeći članakZaječar: Prodato 50% manje ogreva


Priština, nastavljeno saslušanje svedoka u slučaju Duška Arsića - Izazov\nRadio-televizija Srbije\t 18. januara 2022. 18:40\nTužilac je saslušavao drugog svedoka koji je izjavio da uopšte ne poznaje osumnjičenog Duška Arsića, niti je bilo kada čuo za njega, prenela je RTS-u Arsićev branilac, advokatica Jovana Filipović.\nSud je 5. januara Arsiću produžio pritvor a kao razlog navedeno je da je on do sada bio u bekstvu.\n"Tvrdnje tužilaštva i suda su očigledno neosnovane, jer kao što je već napomenuto, Arsić ima prebivalište u opštini Gračanica, par puta mesečno se kretao izvan KiM i nikada nije imao bilo kakvih problema", navela je Filipovićeva nakon saslušanja drugog svedoka.\nArsić je uhapšen 8. decembra na punktu Jarinje zbog navodnog krivičnog dela ratnog zločina počinjenog 1999. godine u selu Butovac na Kosovu. Uhapšen je nakon što je došao da reši probleme oko uzurpirane imovine u selu Matičane kod Prištine u prisustvu dvoje maloletne dece.\nSredinom decembra prošle godine saslušan je Artan Krasnići koji je tužio Arsića.\nFilipovićeva je tada rekla da je Krasnići davao kontradiktornu izjavu u odnosu na onu koje je prvobitno davao u policiji.\n"Dakle, menjao je svoje iskaze i mi kao odbrana sumnjamo u celokupan predmet i nadamo se da će tužilac sprovesti istragu najbolje moguće, jer jedino dobra istraga u ovom slučaju može pokazati da je Duško zaista nevina osoba koja je neosnovano u pritvoru", istakla je Jovana Filipović.


Sagovornici Demostata o radu Javnog servisa\nSlobodan Prvanović: Razlog zašto se na RTS-u po ko zna koliko puta vrte iste serije možda treba tražiti u nesavesnom poslovanju ove medijske kuće\nCvijetin Milivojević: Emituju se svakodnevne i besmislene pres konferencije predsednika Vučića, a utakmice reprezentacije i Grend slem se ne prenose\nFoto: printscreen Youtube (N1/Nova.rs)\nSnežana Čelić | Demostat | Beograd 15. Sep 2021 | U fokusu\nOsnovna delatnost RTS, koja je propisana Zakonom o javnim medijskim servisima, a koju finansiraju svi građani putem pretplate je “proizvodnja, kupovina, obrada i objavljivanje radio, televizijskih i multimedijalnih, naročito informativnih, obrazovnih, kulturno-umetničkih, dečjih, zabavnih, sportskih, verskih i drugih sadržaja”. Između ostalog, RTS ima obavezu da „unapređuje opšte i zdravstveno obrazovanje, edukuje u vezi sa zaštitom životne sredine, kao i da razvijanja kulturu, umetničko stvaralaštvo i medijsku pismenost stanovništva”.\nDemostat je, podsetimo, na uzorku od 1.200 građana letos uradio istraživanje javnog mnjenja o poverenju u RTS, u okviru šire analize poverenje u institucije, koje je pokazalo da čak 39 odsto građana uopšte ne veruje, 28 odsto nema ni pozitivno ni negativno mišljenje, a samo 30 odsto ima potpuno poverenje u rad Javnog medijskog servisa. “Koplja” se uglavnom lome oko informativnog programa, a RTS je na meti kritika zbog naklonosti vladajućim strukturama, dok se o ostalim programskim sadržajima manje govori.\n- Mislim da većini građana nije problematična zakonska odredba prema kojoj svi moramo da finansiramo postojanje i rad RTS-a. Ono što je većini građana i te kako problematično je to što ovo finansiranje doživljavamo kao bacanje para - kaže za Demostat, Slobodan Prvanović, istraživač u Institutu za fiziku u Beogradu i dodaje: “Malo je segmenata rada RTS-a gde se za program može reći da nije katastrofalan. Ipak, najvažniji je informativno-politički deo gde je RTS preuzeo ulogu partijskog propagandnog servisa vladajuće stranke i satelita. Često informativne emisije RTS-a deluju kao da izveštavaju sa Marsa, gde se ništa ne dešava, a ne iz Srbije gde je u toku dramatično upropšćavanje i ugrožavanje i države i institucija i građana, a o čemu RTS ne obaveštava gledaoce”.\n- Rad RTS-a predstavlja uvredu za sve koji ga finansiraju, pri čemu nikako ne treba smetnuti sa uma i to da je u mnogo čemu protivzakonit - smatra Prvanović\n- Razlog zašto se na RTS-u po ko zna koliko puta vrte iste serije i zašto nema onih sadržaja koji zanimaju većinu gledalaca možda treba tražiti u nesavesnom poslovanju ove medijske kuće. Upravni odbor RTS-a bi morao ozbiljno da prostudira finansijsko poslovanje i ustanovi da li ima propusta ili, eventualno, zloupotrebe sredstava – upozorava Prvanović.\n- Meni je odsustvo sportskih prenosa veoma bolna tema. Zaista je neobjašnjivo da se emituju pres konferencije Aleksandra Vučiča, koji se skoro svakoga dana obraća građanima, što se u normalnim zemljama dešava jednom ili dva puta godišnje, a da pri tome nema prenosa važnih utakmica, pa ni Grend slema. Izjave ministara koji obilaze fabrike moraju da gledaju građani kojima nisu dostupni prenosi Prve fudbalske lige Srbije – kaže Milivojević uz napomenu da su „naši sportisti divni mladi ljudi koji su najbolji ambasadori, a njihovi nastupi više čine za našu zemlju od kompletnog Ministarstva inostranih poslova“. Odsustvo ovih programa je ne samo sramota, već je i u nedosluhu sa Zakonom, ali stav o radu RTS Milivojević, ipak, završava time da je informativna funkcija, na žalost, najslabija tačka javnog servisa.\n- RTS je privilegovana jer građani moraju da plačaju pretplatu. Ne možete da birate da li ćete plaćati ili ne, a pri tome ih Javni servis jednostavno ne obaveštava, krije informacije od značaja za javnost i istovremeno obavlja propagandu za vladajuću partiju, zaključuje sagovornik Demostata.


RTCG - Radio Televizija Crne Gore - Nacionalni javni servis :: Politika :: "Kreiraćemo 2.000 novih radnih mjesta"\n28. 02. 2021. 11:58 >> 11:58 7\n"Kreiraćemo 2.000 novih radnih mjesta"\nEvropski tim za Nikšić ima niz jasnih mjera i projekata koji su usmjereni na kreiranje novih radnih mjesta, a posebno za mlade ljude, saopštila je nosilac liste te koalicije Sanja Damjanović prilikom posjete Vučju, gdje je razgovarala sa sugrađanima.\n"U narednom periodu kreiraćemo dodatnih 2.000 radnih mjesta. Podsjetiću, da dok sam bila ministarka nauke, a to je bilo najmanje ministarstvo sa najmanjim budžetom, samo u posljednje tri godine zaposlili smo 200 visokokvalifikovanih ljudi. Ne samo to, od našeg budžeta koji je u početku iznosio 13 miliona eura, na kraju efektivno iznosio 20 miliona eura. To dokazuje da kada imate znanje i znate kako, u principu lako ostvarujete cilj", kazala je Damjanović.\n"Jedan od naših resursa je i Vučje koje je važan turistički centar koji želimo da u narednom periodu zajednički još više osnažimo", najavila je Damjanović.\n"Inovacije i preduzetništvo su stub razvoja moderne ekonomije. Naš cilj je da nizom mjera podstičemo preduzetništvo, ali i da uvodimo nove tehnologije i da naše tradicionalne jake privredne grane kao što su proizvodnja, poljoprivreda, energetika, usluge i logistika transformišemo u modernu ekonomiju, pametnu poljoprivredu", rekla je Damjanović.\n"Posebno ću istaći projekat Dom revolucije koji ćemo transformisati u Digitalni centar evolucije. Svi znamo za Tehnopolis i mi sad to želimo da proširimo da ga uvedemo u naš Dom revolucije, gdje će biti raspoloživo još novih 1.000 kvadrata. To je mjesto gdje će mladi ljudi biti lideri", najavila je ona.


17 godina nakon bombardovanja : NATO sutra zove Crnu Goru – prst u oko Rusiji ! | Kliker.info\n17 godina nakon bombardovanja : NATO sutra zove Crnu Goru – prst u oko Rusiji !\nNATO će napraviti novi veliki korak ka proširenju i dodatno podgrijati tenzije sa Rusijom, kada u srijedu zvanično pozove Crnu Goru da se pridruži, piše Guardian.Britanski list ističe da je Moskva više puta ocijenila da je proširenje Alijanse provokacija, kao i da zapadni zvaničnici vjeruju da je Kremlj zaslužan za antivladine proteste u Crnoj Gori “kako bi pokušali da skrenu zemlju sa puta ka NATO”.\n“Ipak, crnogorski parlament je izglasao ulazak u NATO i vlasti u Podgorici su sprovele reforme oružanih snaga i ministarstva odbrane kako bi mogli olakšali pristupanje”, navodi Guardian. Očekuje se da 28 ministara NATO, koji danas otvaraju dvodnevni sastanak u Briselu, jednoglasno izdaju poziv Crnoj Gori.\nNakon toga, Crnoj Gori će biti potrebno između 12 i 18 mjeseci da završi proces ulaska u NATO i to 17 godina nakon što je zemlju bombardovala Alijansa, dok je bila u sastavu SRJ.\n“Crna Gora je prešla dalek put kako bi se pridružila evro-atlantskoj porodici. Slanje pozivnice biće istorijska odluka i to će biti signal naše kontinuirane posvećenosti zapadnom Balkanu”, rekao je Jens Stoltenberg, generalni sekretar NATO.\nStoltenberg nije mogao da sa sigurnošću kaže da će pozivnica biti poslata u sredu, ali diplomatski izvori “Guardiana” iz Brisela navode da je odluka već donijeta.\n“Što se tiče širenja NATO, an to gledam kao na grešku, čak i na svojevrsnu provokaciju. U pitanju je neodgovorna politika koja podriva napore da se izgradi sistem jednake i ravnopravno podijeljene bezbjednosti u Evropi, nezavisno od toga da li je zemlja u tom bloku ili nije”, rekao je ruski šef diplomatije Sergej Lavrov nedavno.


Kurc: Austrija pruža punu podršku dijalogu Beograda i Prištine - Naši u svetu\nObjavljeno 04/09/21 u 17:00\nPredsednica Vlade Republike Srbije Ana Brnabić zahvalila je danas u razgovoru sa saveznim kancelarom Republike Austrije Sebastijanom Kurcom na konstruktivnoj podršci i pomoći koju Austrija pruža u procesu evropskih integracija, i dodala da će Srbija i u budućnosti znati da ceni i poštuje ovo partnerstvo i snažno zalaganje Austrije unutar Evropske unije za evropski put Srbije i Zapadnog Balkana.\nGovoreći o evropskim integracijama, premijerka je istakla da očekuje da će tokom slovenačkog predsedavanja Savetu Evropske unije, napredak Srbije biti pozitivno ocenjen što će rezultirati, kako je istakla i otvaranjem spremnih klastera.\nNavodeći da će se Austrija i u budućnosti zalagati za evropsku perspektivu i članstvo Srbije u Evropskoj uniji, austrijski kancelar čestitao je na uspehu i snažnoj borbi države u očuvanju stabilne ekonomije tokom teških pandemijskih uslova.\nSrbija je važan privredni partner, istakao je, dodajući da u skoroj budućnosti očekuje značajne austrijske investicije na našem tržištu, zahvaljujući, kako je objasnio, ne samo dobrom ekonomskom, već i političkom partnerstvu.\nNaglašavajući da je za Srbiju stabilnost regiona izuzetno značajno pitanje, predsednica vlade izrazila je zabrinutost zbog aktuelne situacije u pregovorima Beograda i Prištine, neuspeha u implementaciji dogovorenog Briselskim sporazumom i sigurnosti srpskog i nealbanskog stanovništva na Kosovu i Metohiji, zbog učestalih napada.\nOn je naveo da će Austrija i u budućnosti predstavljati važnog partnera Srbiji u okviru Evropske unije i pružati pomoć i podršku po svim za našu zemlju ključnim pitanjima.\nPredsednica vlade čestitala je austrijskom kancelaru na Ordenu Republike Srbije na lenti, najvišem državnom odlikovanju, uručenom za naročite lične zasluge u razvijanju i učvršćivanju saradnje i prijateljskih odnosa dve zemlje.


Vojne vježbe Rusije i Kine najveće u istoriji\n28.08.2018 13:19 | Agencije\nMoskva - Na ovogodišnjim vojnim vježbama „Istok 2018” biće probijeni svi mogući rekordi — prema najavama iz Moskve, učestvovaće 300.000 vojnika i 36.000 tenkova, oklopnih vozila i drugih borbenih mašina, kao i preko 1.000 helikoptera, aviona i bespilotnih letjelica.\nOvo će, kako je najavio ministar odbrane Rusije Sergej Šojgu, biti najveće vojne vježbe od “Zapada-81”, kada je učestvovalo preko 100.000 sovjetskih vojnika.\n“Iako ’Istok 2018‘ podsjeća na čuvene manevre ’Zapad-81‘, moram da kažem da će ove vojne vježbe biti još veće — 1.000 letjelica, skoro 300.000 vojnika na praktično svim poligonima Centralnog i Istočnog vojnog okruga, a biće uključena i Pacifička i Sjeverna flota, kao i vazdušno-desantne jedinice”, precizirao je.\n“Zamislite da su u pokretu istovremeno 36.000 jedinica vojne tehnike — to su tenkovi, oklopna vozila, transporteri, i sve to se provjerava u uslovima najpribližnijim ratnom stanju”, ocijenio je Šojgu.\nVojne vježbe „Istok 2018” biće održane od 11. do 15. septembra, a pored ruske armije u njima će učestvovati i jedinice kineske i mongolske vojske.


Poslanici u Skupštini Srbije postavljali pitanja o dešavanjima na severu Kosova - Kosovo Online\n14. Oktobar 2021. • 11:09\nŠef poslaničke grupe Socijalističke partije Srbije Ðorđe Milićević apelovao je na Vladu Srbije da povodom "dešavanja na severu KiM zvanično traži reakciju Evropske unije, koja je posrednik u dijalogu Beograda i Prištine, kao i od specijalnog izaslanika za dijalog Miroslava Lajčaka koji, kako kaže, još ćute po ovom pitanju".\nMilićević je kazao da je NATO pokazao neozbiljan odnos u vezi sa upadom ROSU u Severnu Mitrovicu.\n“Juče su pucali u leđa nenaoružanim Srbima pod obrazloženjem da sprovode zakon. Od kada se u 21.veku zakon sprovodi topuzom, odnosno puškama”, upitao je Milićević i dodao da je svima jasno da to nema veze sa istinom.\nMilićević je kazao da je za sutra zakazana sednica SB UN na temu poslednjih događaja, navodeći da SPS pruža nedvosmislenu podršku državnom rukovodstvu, predsedniku Srbije Aleksanadru Vučiću koji je poručio da će Srbija zaštititi i braniti svoj narod.\nAtanacković je ocenio da bi “igra” koju igraju kosovski političari, verovatno zbog izbora, mogla da napravi velike problem.\n“Na Kosovu i Metohiji žive i Romi, i ja njima upućujem podršku i poruku da se čuvaju. 1981. godine počelo je naglo iseljavanje i oko 30.000 Roma sa teritorije KiM je iseljeno u zemlje zapadne Evrope, jedan deo u Crnu Gori, jedan u Srbiju”, rekao je Atanacković.\nPoslanici su nakon postavljanja pitanja prešli na raspravu o izveštajima nezavisnih tela, među kojima je i izveštaj Fiskalnog saveta za 2020.godinu.\nSkupština Srbije sever Kosova ROSU


„Zahvaljujući autoritarnom režimu izbori su pretvoreni u farsu. Suzbijajući opoziciju, podstičući režimske, paradržavne medije i pretvarajući parlament u cirkus, naprednjačka vlada je u potpunosti delegitimisala izbore. Danas je najveći promoter izborne apstinencije upravo vlast. Njena je zasluga što izbore više niko ozbiljno ne shvata i svi ih doživljavaju kao jednu dosadnu, nepotrebnu formalnost“, piše istoričar i predsednik Naprednog kluba Čedomir Antić.\nNa drugoj strani, iako u nepovoljnom položaju, Savez za Srbiju očigledno nije ni pokušao da izađe iz senke autoritarnog režima protiv koga se navodno bori, navodi Antić i pita:\n1. Zašto dvadeset dana uoči izbora na ulici ne vidimo aktiviste saveza?\n2. Gde su plakati i leci, ako već nema slobodnih medija?\n3. Da li je pronađen način za kontrolu izbora? Pri tom, ne mislimo na saradnju sa nevladinim organizacijama koje su finansirane od država koje podržavaju naprednjački režim.\n4. Zašto koalicija nije kandidovala jednu fiktivnu listu koja bi umesto da privlači birače u zakazanim terminima pozivala na bojkot? Ovo bi im dalo i pravo na mesto u izbornim komisijama.\n5. Imaju li bilo kakav plan za razdoblje posle izbora i da li su svesni da su dokumenti koje su doneli početkom 2019. prevaziđeni?\n„Obaveštavamo naše političke prijatelje i istomišljenike (bar kad je reč o bojkotu nedemokratskih izbora) iz Saveza za Srbiju da Tviter i Instagram nisu ključni za bilo koju, pa ni ovu, izbornu kampanju“, piše Antić na sajtu Naprednog kluba.


Ruski timovi dezinfikovali 26 medicinskih objekata u pet gradova Srbije /foto, video/ - 14.04.2020, Sputnik Srbija\nRuski timovi dezinfikovali 26 medicinskih objekata u pet gradova Srbije /foto, video/\nRuski specijalisti za radijacijsku, hemijsku i biološku zaštitu dezinfikovali su sedam medicinskih ustanova u Srbiji, među kojima i Institut za virusologiju... 14.04.2020, Sputnik Srbija\nvirus korona se širi planetom, rusija, svet, vesti, srbija, kovid 19\n09:42 14.04.2020 (Osveženo: 00:56 26.08.2021)\n© Foto : Ministarstvo odbrane RusijeRuski specijalista dezinfikuje bolnicu u Beogradu\nRuski specijalisti za radijacijsku, hemijsku i biološku zaštitu dezinfikovali su sedam medicinskih ustanova u Srbiji, među kojima i Institut za virusologiju, vakcine i serume „Torlak“ i medicinske kliničke centra u Nišu i Kruševcu.\nVojni epidemiolozi Ministarstva odbrane Rusije izvršili su procenu i analizu epidemiolopke situacije, razjasnili obim mera dezinfekcije, korigovali protivepidemiološke mere u Vojno-medicinskom centru Karaburma, studentskom domu i policijskoj upravi u Nišu, kao i u poliklinikama u gradskoj bolnici u Vranju.\n© Ministarstvo odbrane RusijeRuski specijalista tokom dezinfekcije bolnice u Beogradu\nRuski specijalista tokom dezinfekcije bolnice u Beogradu\nTri medicinska tima učestvovala su u ispitivanju i lečenju pacijenata sa potvrđenom dijagnozom KOVID-19 u medicinskim ustanovama u Ćupriji i Kruševcu.\nKombinovana jednica izvršila je set dezinfekcionih mera u ukupno 26 objekata u pet gradova Srbije (Beograd, Niš, Valjevo, Bačka Topola, Kruševac). Između ostalog obrađeno je više od 70 zgrada i objekata ukupne površine više od 430 hiljada kvadratnih metara i delovi asfaltiranih puteva ukupne površine oko 110 hiljada kvadratnih metara.\n© Foto : Ministarstvo odbrane Srbije / Jovo MamulaRusko vojno vozilo dezinfikuje prilaz bolnici u Nišu\nRusko vojno vozilo dezinfikuje prilaz bolnici u Nišu\nPosebna pažnja posvećena je prevenciji obolevanja među ruskim vojnicima koji obavljaju zadatke u objektima povećane virusne opasnosti na teritoriji Srbije. Svakoga dana se od medicinskog personala dodeljuje izdvaja tim lekara i tehničara koji obavlja medicinski pregled vojnika. Dva puta dnevno vrši se termometrijska kontrola, merenje krvnog pritiska i ispitivanje opšteg zdravstenog stanja pripadnika vojske.


Doprinos godine Evropi 2016 ⋆ Evropski pokret u Srbiji\nHome/Projekti/Doprinos godine Evropi/Doprinos godine Evropi 2016\nDoprinos godine Evropi 2016\tadmin\t2017-01-26T12:37:53+01:00\nEvropski pokret u Srbiji dje u okviru proslave Dana Evrope u sredu, 25. maja, dodelio dva priznanja Doprinos godine Evropi za 2016. godinu, Vladimiru Petronijeviću ispred Grupe 484 i centru Refugee Aid Miksalište. Plaketu je Petronijeviću na svečanosti u Aeroklubu, uručio zaštitnik građana, Saša Janković, dobitnik priznanja za 2015. godinu. Druga plaketa je uručena Ivanu Laliću ispred Miksališta, od strane predsednika Evropskog pokreta u Srbiji, Mihaila Crnobrnje.\nNagrada Doprinos godine Evropi dodeljena je Vladimiru Petronijeviću zbog rezultata koje je Grupa 484 postigla u protekloj godini. Tokom 2015. organizovali su 34 distribucije pomoći u izbegličkim kampovima Crvenog krsta u Šidu i Preševu. Podelili su 24000 paketa, a od početka 2016. imali su 22000 korisnika. Vladimir Petronijević ima 11 godina profesionalnog iskustva u zaštiti prava izbeglica, interno raseljenih lica i drugih migrantskih grupa.\nZaštitnik građana, Saša Janković, u obrazloženju nagrade istakao je da je zbrinjavanje izbeglih i raseljenih postao važan problem, a da je ove godine obeležilo Evropu, postalo test za evropske vrednosti, jer je, kako je rekao, Evropa ostala podeljena po sopstvenim vrednostima, na kojima se vide istinske vrednosti.\n“Svi bismo bili veoma srećni ukoliko se nikada više ne bi dogodilo da nagrada kakva je ova koju danas dodeljujemo, bude uručivana osobi koja ima značajne zasluge u zbrinjavanju izbeglica, jer bi to značilo da nema sukoba i drugih nevolja zbog kojih ljudi moraju da beže iz svojih domova i iz svojih zemalja”, izjavio je Saša Janković na uručivanju plakete.\n“Godina 2015. najznačajnija je u savremenoj istoriji Evrope, zbog posledica stravičnih sukoba na Bliskom istoku, sudbina miliona ljudi utočište je tražila u Evropi. Ta kriza otvorila je drugu, ozbiljniju krizu- krizu vrednosti. Nikada više nije bilo otvorene diskriminacije, ksenofobije, govora mržnje, nego u protekloj godini”, rekao je Petronijević nakon primanja plakete. On je dodao da imaju pravo oni koji kažu da bauk fašizma ponovo kruži Evropom, te da je krajnje vreme da svi koji baštine vrednosti antifašističke borbe stanu u panevropski front.\nU obrazloženju nagrade za Miksalište, predsednik Evropskog pokreta u Srbiji, Mihailo Crnobrnja, rekao je da je žiri bio rukovođen potrebom da se istakne doprinos civilnog društva i građana Srbije u trenucima krize. “Smatrali smo da je važno da uz analitički pristup, istaknemo i aktivistički doprinos civilnog drustva u kriznim i kritičnim situacijama. Imamo više takvih primera – pored Miskališta, tu je i IDC Udruženje građana Inicijativa za razvoj i saradnju, nemačka organizacija Arbeiter-Samariter-Bund ASB, kao i Centar za zaštitu i pomoć tražiocima azila, ali Miksalište možda najbolje odražava udruženu akciju, jer je otvoren za volonterski i drugačiji doprinos različitih organizacija iz Srbije i sveta. To je ilustracija i doprinosa i snalaženja evropskih organizacija civilnog društva u izbegličkoj i migrantskoj krizi”, istakao je Crnobrnja.\nDirektor “Miksera”, Ivan Lalić se zahvalio u ime svih organizacija koje su uključene u inicijativu Refugee Aid Miksalište i dodao da veruje da je žiri dodelio nagradu pokretu dobrih ljudi, jer je njega i mnogobrojne partnere, od kojih je istakao Fondaciju “Ane i Vlada Divca” i 1.200 volontera, okupila ideja apsolutne empatije prema izbeglicama, da ih je ta ideja držala zajedno, “hranila”, kao i da je opstala u svim tim ljudima.\n“To je etički spomenik, koji je za naše društvo veoma bitan. Nema ni ekonomske bez etičke tranzicije. Novo “Miksalište” imaće i priču o integraciji. Nije samo pomoć izbeglicama, već i edukacija, divno regrutovanje Beograđana i svih koji su učestvovali u radu, okupili smo se i napravili sjajnu priču”, rekao je Lalić primajući nagradu.\nVeć petnaest godina Evropski pokret u Srbiji u saradnji sa Međunarodnim evropskim pokretom, ovo priznanje dodeljuje istaknutoj ličnosti, organizaciji ili grupi građana za poseban doprinos evropskoj integraciji Srbije. Cilj je da se ukaže na značajne rezultate koje su njihov stav ili akcija, dali u okviru promocije evropskih ideja i vrednosti u Srbiji.\nŽelja je da se podstakne srpsko društvo i da se pojedinci aktivno uključe i podrže reformske procese i primenu evropskih standarda i vrednosti u cilju modernizacije naše zemlje. Nagrada se dodeljuje za govor, knjigu, konkretnu akciju ili stav pojedinca, organizacije ili grupe građana koji su u protekloj godini značajno doprineli procesu evropskih integracija i promociji evropskih ideja i vrednosti u našoj zemlji. Do sada je bilo 17 dobitnika.


Makedonija povećala cene fitosanitarnih uverenja 833 odsto, Srbija najavljuje recipročne mere | Gde Investirati\nPotpredsednik vlade Rasim Ljajić pozvao je danas nadležne u Vladi Makedonije na razgovor o prevazilaženju problema enormnog povećanja cene fitosanitarnih uverenja za uvoz pšenice u tu zemlju, ne isključujući mogućnost uvođenja recipročnih mera.\n“Svesni smo da recipročne mere nisu ni trajno ni najbolje rešenje, ali u ovom trenutku one su za nas iznuđen potez i naše stručne službe razmatraju na koje bi se makedonske proizvode one mogle odnositi”, naveo je Ljajić u pisanoj izjavi dostavljenoj medijima.\nZato, kako navodi, poziva nadležne u Vladi Makedonije na razgovaramo o ovom problemu i njegovom trajnom rešavanju pre ego, kako je rekao, što on eskalira i naruši robnu razmenu dve zemlje.\nLjajić, koji je ministar trgovine, turizma i telekomunikacija, smatra da je odluka makedonskog Ministarstva poljoprivrede, prema kojoj su cene fitosanitarnih uverenja za uvoz pšenice u tu zemlju povećane za 833 posto, nastavak loše prakse Vlade Makedonije da svake godine u ovo vreme uvodi vancarinske barijere.\n“Vancarinskim barijerama makedonske strane svake godine se daje različita forma, ali je suština uvek ista – sprečavanje slobodne trgovine i ograničavanje izvoza pšenice i brašna iz Srbije u Makedoniju. Na taj način narušava se princip slobodnog protoka roba i usluga“, rekao je Ljajić Tanjugu.\nLjajić je rekao i da će se Ministarstvo trgovine, turizma i telekomunikacija obratiti Sekretarijatu CEFTA za zahtevom da se u što hitnijem roku zakaže specijalna sednica zajedničkog komiteta CEFTA, na kojoj će se naći ovo pitanje.\nIstovremeno, Srbija razmatra uvođenje recipročnih mera prema Makedoniji, „jer se iz godine u godinu ponavlja isto“, rekao je Ljajić.\nPrevious Rusija: Peticija za smenu premijera Dmitrija Medvedeva\nNext Evropske berze: Najbolji dan od polovine jula, evro oslabio, nafta i zlato pojeftinili\nTags fitosanitarna uverenjaMakedonijapšenicaRasim Ljajić


Oglasi za iznajmljivanje smeštaja u Beogradu 1. strana\nOdmor u Srbiji > Beograd\nPočetna > Odmor u Srbiji > Beograd\nStan na dan apartman Beograd novo\nNov lux apartman u Beogradu na Dedinju za tri ...\nBelano apartmani u Beogradu nude ugodan smeštaj tokom cele ...\nStan na dan u centru Beograda Apartman u potpunosti ...\nIzdajem apartman stan na dan u blizini Vukovog spomenika. Iz ...\nKrstarite sa nama Dunavom i Savom i dozivite trenutke koji ...\nIzdajem apartman na Medaku 3. Moze na sat ili ...\nStan na dan Aviv Park se nalazi u zgradi ...\nIznajmljuje se stan pored Instituta za Majku i Dete na ...\nStan na dan, Zvezdara, Beograd\nApartman u novoj zgradi nalazi se u mirnom delu Beograda ...\nApartman u novoj zgradi nalazi se u mirnom delu Beograda. ...\nLokal za izdavanje cena dogovor\nLokal za izdavanje beograd opstina zvezdara jedrenska4 blizo đeram ...\nDvosoban stan rakovica\nIzdajem stan rakovica lux namesten samo na duze ozbiljnim ...\nIznajmljujem stan - studio apartman u strogom centru Beograda, ...\nUdoban, moderno opremljen stan, sa garaznim mestom u zajednickoj podzemnoj ...\nSoba na dan Beograd,centar\nSoba na DAN , centar Beograda. blizina glavne autobuske stanice, ...\nStan na dan, blizina Ade, Kosutnjaka, Ada Molla.\nStan na Dan-Ultra 30kvm\nStan na Dan-Ultra 30kvm Apartman se nalazi u samom ...\nVeoma komforan stan u Pancevu na samo 12km od Beograda, ...\nTeanna Lux Apartmani se nalazi u strogom centru Beograda, ...\nStan na dan u centru Beogradaaaaa\nIzdajem stan na dan u centru Beograda, blizu Skupštine, Trga, ...\nBasco Apartman Terazije - Beograd strogi centar\nApartman Terazije nalazi se u Nušićevoj ulici, na Terazijama. ...\nBasco Luksuzan Studio Art Knez Mihailova\nIako je smešten u popularnoj Knez Mihajlovoj ulici, studio ...\nStan na obali reke sa lepim pogledom, namesten, centar Pa\nVeoma komforan stan, nalazi se uz samu reku, veoma prostran, ...\nStan na dan-nedelju-mesec Retro apartman-centar Zemuna\nCaffe bar Retro vam preko puta svog kafea nudi ...


NESCAFÉ, prva instant kafa na svetu, slavi svoj 75. rođendan | Nestlé\nNESCAFÉ danas obeležava 75 godina postojanja kao vodeći brend na svetskom tržištu u kategoriji instant kafe. Nakon 75 godina od lansiranja NESCAFÉ-a, svake sekunde se popije više od 5,500 šoljica ovog napitka. NESCAFÉ, brend kompanije Nestlé, koja je davne 1938. izmislila instant kafu, danas drži 60% udela u tom segmentu na srpskom tržištu.\n„Slavimo bogatu istoriju i nasleđe NESCAFÉ-a, prve instant kafe na svetu koja je tokom 75 godina svog postojanja sačuvala prepoznatljiv ukus. NESCAFÉ je danas prisutan u 180 zemalja, a s obzirom na vodeću poziciju u kategoriji proizvođača kafe, planiramo da nastavimo sa ekspanzijom“, istakao je Carsten Fredholm, šef Nestlé-ove strateške poslovne jedinice za napitke.\nNESCAFÉ je nastao usled Svetske ekonomske krize 1929. kada je tadašnji čelnik kompanije Nestlé, Luis Daples (Louis Dapples), dobio zadatak da kafu, nagomilanu u skladištima u Brazilu, pretvori u rastvorljive kocke kafe. Tri godine istraživanja pokazale su da kafa pretvorena u prašak duže zadržava svoj ukus. Kao rezultat, 1938. godine je nastala prva instant kafa na svetu – NESCAFÉ.\nKoliko je kafa deo naše svakodnevice govori i činjenica da je upravo kafa drugi najkorišćeniji proizvod na svetu, nakon nafte. Upravo zbog toga, NESCAFÉ svoj asortiman prilagođava ukusima lokalnih potrošača, pa ne čudi činjenica kako u svetu postoji više od 200 različitih ukusa NESCAFÉ-a.